पृथ्वी और देवतादि की करुण पुकार 


बैठे सुर सब करहिं बिचारा। कहँ पाइअ प्रभु करिअ पुकारा॥ 
पुर बैकुंठ जान कह कोई। कोउ कह पयनिधि बस प्रभु सोई॥1॥ 


जाके हृदयँ भगति जसि प्रीती। प्रभु तहँ प्रगट सदा तेहिं रीती॥ 
तेहिं समाज गिरिजा मैं रहेऊँ। अवसर पाइ बचन एक कहेउँ॥2॥ 


हरि ब्यापक सर्बत्र समाना। प्रेम तें प्रगट होहिं में जाना॥ 
देस काल दिसि बिदिसिहु माहीं। कहहु सो कहाँ जहाँ प्रभु नाहीं॥३॥ 


अग जगमय सब रहित बिरागी। प्रेम ते प्रभु प्रगटइ जिमि आगी॥ 
मोर बचन सब के मन माना। साधु-साधु करि ब्रह्म बखाना॥4॥ 


सुनि बिरंचि मन हरष तन पुलाकि नयन बह नीर। 
अस्तुति करत जोरि कर सावधान मतिधीर॥185॥ 


जय जय सुरनायक जन सुखदायक प्रनतपाल भगवंता। 
गो द्विज हितकारी जय असुरारी सिंधुसुता प्रिय कंता॥ 
पालन सुर धरनी अद्भुत करनी मरम न जानइ कोई। 
जो सहज कृपाला दीनदयाला करउ अनुग्रह सोई॥1॥ 


जय जय अबिनासी सब घट बासी ब्यापक परमानंदा। 
अबिगत गोतीतं चरित पुनीतं मायारहित मुकुंदा॥ 
जेहि लागि बिरागी अति अनुरागी बिगत मोह मुनिबृंदा। 
निसि बासर ध्यावहिं गुन गन गावहिं जयति सच्चिदानंदा॥2॥ 


जेहिं सृष्टि उपाई त्रिबिध बनाई संग सहाय न ट्रजा। 
सो करउ अघारी चिंत हमारी जानिअ भगति न पूजा॥ 
जो भव भय भ॑जन मुनि मन रंजन गंजन बिपति बरूथा। 
मन बच क्रम बानी छाडि सयानी सरन सकल सुरजूथा॥३॥ 


सारद श्रुति सेषा रिषय असेषा जा कहुँ कोउ नहिं जाना। 
जेहि दीन पिआरे बेद पुकारे द्रवउ सो श्रीभगवाना॥ 
भव बारिधि मंदर सब बिधि सुंदर गुनमंदिर सुखपुंजा। 
मुनि सिद्ध सकल सुर परम भयातुर नमत नाथ पद कंजा॥4॥ 


जानि सभय सुर भूमि सुनि बचन समेत सनेह। 
गगनगिरा गंभीर भइ हरनि सोक संदेह॥186॥ 


जनि डरपहु मुनि सिद्ध सुरेसा। तुम्हहि लागि धरिहउँ नर बेसा॥ 
अंसन्ह सहित मनुज अवतारा। लेहउँ दिनकर बंस उदारा॥1॥ 
कस्यप अदिति महातप कीन्हा। तिन्ह कहुँ में पूरब बर दीन्हा॥ 
ते दसरथ कौसल्या रूपा। कोसलपुरी प्रगट नर भूपा॥2॥ 
तिन्ह कें गृह अवतरिहउँ जाई। रघुकुल तिलक सो चारिउ भाई॥ 
नारद बचन सत्य सब करिहउँ। परम सक्ति समेत अवतरिहउँ॥३॥ 
हरिहउँ सकल भूमि गरुआई। निर्भय होहु देव समुदाई॥ 
गगन ब्रह्मबानी सुनि काना। तुरत फिरे सुर हृदय जुड़ाना॥4॥ 
तब ब्रह्माँ धरनिहि समुझावा। अभय भई भरोस जियँ आवा॥5॥ 
निज लोकहि बिरंचि गे देवन्ह इहइ सिखाइ। 
बानर तनु धरि धरि महि हरि पद सेवहु जाइ॥187॥ 
गए देव सब निज निज धामा। भूमि सहित मन कहुँ बिश्रामा॥ 
जो कछु आयसु ब्रह्मा दीन्हा। हरषे देव बिलंब न कीन्हा॥1॥ 
बनचर देह धरी छिति माहीं। अतुलित बल प्रताप तिन्ह पाहीं॥ 
गिरि तरु नख आयुध सब बीरा। हरि मारग चितवहिं मतिधीरा॥2॥ 


गिरि कानन जहे तहँ भरि पूरी। रहे निज निज अनीक रचि रूरी॥ 
यह सब रुचिर चरित में भाषा। अब सो सुनहु जो बीचहिं राखा॥३॥ 


अवधपुरीं रघुकुलमनि राऊ। बेद बिदित तेहि दसरथ नाऊँ॥ 
धरम धुरंधर गुननिधि ग्यानी। हृदयँ भगति भति सारँगपानी॥4॥ 


श्री भगवान का प्राकट्य 





कौसल्यादि नारि प्रिय सब आचरन पुनीत। 
पति अनुकूल प्रेम दृढ़ हरि पद कमल बिनीत॥188॥ 


एक बार भूपति मन माहीं। भे गलानि मोरें सुत नाहीं॥ 
गुर गृह गयउ तुरत महिपाला। चरन लागि करि बिनय बिसाला॥1॥ 
निज दुख सुख सब गुरहि सुनायउ। कहि बसिष्ठ बहुबिधि समुझायउ॥ 
धरहु धीर होइहहिं सुत चारी। त्रिभुवन बिदित भगत भय हारी॥2॥ 


सृंगी रिषिहि बसिष्ठ बोलावा। पुत्रकाम सुभ जग्य करावा॥ 
भगति सहित मुनि आहुति दीन्हें। प्रगटे अगिनि चरू कर लीन्हें॥३॥ 


जो बसिष्ठ कछु हृदये बिचारा। सकल काजु भा सिद्ध तुम्हारा॥ 
यह हबि बाँटि देह नृप जाई। जथा जोग जेहि भाग बनाई॥4॥ 
तब अहस्य भए पावक सकल सभहि समुझाइ। 
परमानंद मगन नृप हरष न हृदये समाइ॥189॥ 
तबहिं रायँ प्रिय नारि बोलाई। कौसल्यादि तहाँ चलि आई॥ 
अर्ध भाग कौसल्यहि दीन्हा। उभय भाग आधे कर कीन्हा॥1॥ 
कैकेई कहेँ नृप सो दयऊ। रह्यो सो उभय भाग पुनि भयऊ ॥ 
कौसल्या कैकेई हाथ धरि। दीन्ह सुमित्रहि मन प्रसन्न करि॥2॥ 
एहि बिधि गर्भसहित सब नारी। भई हृदये हरषित सुख भारी॥ 
जा दिन तें हरि गर्भहिं आए। सकल लोक सुख संपति छाए॥३॥ 
मंदिर महँ सब राजहिं रानीं। सोभा सील तेज की खानीं॥ 
सुख जुत कछुक काल चलि गयऊ। जेहिं प्रभु प्रगट सो अवसर भयऊ॥4॥ 
जोग लगन ग्रह बार तिथि सकल भए अनुकूल। 
चर अरु अचर हर्षजुत राम जनम सुखमूल॥190॥ 


नौमी तिथि मधु मास पुनीता। सुकल पच्छ अभिजित हरिप्रीता॥ 
मध्यदिवस अति सीत न घामा। पावन काल लोक बिश्रामा॥1॥ 


सीतल मंद सुरभि बह बाऊ। हरषित सुर संतन मन चाऊ॥ 

बन कुसुमित गिरिगन मनिआरा। स्रवहिं सकल सरिताऽमृतधारा॥2॥ 
सो अवसर बिरंचि जब जाना। चले सकल सुर साजि बिमाना॥ 
गगन बिमल संकुल सुर जूथा। गावहिं गुन गंधर्ब बरूथा ॥३॥ 


बरषहिं सुमन सुअंजुलि साजी। गहगहि गगन ठुंटुभी बाजी॥ 
अस्तुति करहिं नाग मुनि देवा। बहुबिधि लावहिं निज निज सेवा॥4॥ 


सुर समूह बिनती करि पहुँचे निज निज धाम। 
जगनिवास प्रभु प्रगटे अखिल लोक बिश्राम ॥191 


भए प्रगट कृपाला दीनदयाला कौसल्या हितकारी। 
हरषित महतारी मुनि मन हारी अद्भुत रूप बिचारी॥ 
लोचन अभिरामा तनु घनस्यामा निज आयुध भुजचारी। 

भूषन बनमाला नयन बिसाला सोभासिंधु खरारी॥1॥ 
कह दुइ कर जोरी अस्तुति तोरी केहि बिधि करों अनंता। 

माया गुन ग्यानातीत अमाना बेद पुरान भनंता॥ 

करुना सुख सागर सब गुन आगर जेहि गावहिं श्रुति संता। 
सो मम हित लागी जन अनुरागी भयउ प्रगट श्रीकंता॥2॥ 


ब्रह्मांड निकाया निर्मित माया रोम रोम प्रति बेद कहै। 
मम उर सो बासी यह उपहासी सुनत धीर मति थिर न रहे॥ 
उपजा जब ग्याना प्रभु मुसुकाना चरित बहुत बिधि कीन्ह चहै। 
कहि कथा सुहाई मातु बुझाई जेहि प्रकार सुत प्रेम लहै॥३॥ 
माता पुनि बोली सो मति डोली तजहु तात यह रूपा। 
कीजे सिसुलीला अति प्रियसीला यह सुख परम अनूपा॥ 
सुनि बचन सुजाना रोदन ठाना होइ बालक सुरभूपा। 
यह चरित जे गावहिं हरिपद पावहिं ते न परहिं भवकूपा॥4॥ 


बिप्र धेनु सुर संत हित लीन्ह मनुज अवतार। 
निज इच्छा निर्मित तनु माया गुन गो पार ॥192॥ 


अहल्या उद्धार 


» गौतम नारि श्राप बस उपल देह धरि धीर। 
चरन कमल रज चाहति कृपा करहु रघुबीर॥210॥ 


* परसत पद पावन सोकनसावन प्रगट भई तपपुंज सही। 
देखत रघुनायक जन सुखदायक सनमुख होइ कर जोरि रही॥ 
अति प्रेम अधीरा पुलक शरीरा मुख नहिं आवइ बचन कही। 
अतिसय बड़भागी चरनन्हि लागी जुगल नयन जलधार बही॥1॥ 


धीरजु मन कीन्हा प्रभु कहुँ चीन्हा रघुपति कृपाँ भगति पाई। 
अति निर्मल बानी अस्तुति ठानी ग्यानगम्य जय रघुराई॥ 
में नारि अपावन प्रभु जग पावन रावन रिपु जन सुखदाई। 
राजीव बिलोचन भव भय मोचन पाहि पाहि सरनहिं आई॥2॥ 


* मुनि श्राप जो दीन्हा अति भल कीन्हा परम अनुग्रह में माना। 
देखेउँ भरि लोचन हरि भव मोचन इहइ लाभ संकर जाना॥ 
बिनती प्रभु मोरी में मति भीरी नाथ न मागउँ बर आना। 
पद कमल परागा रस अनुरागा मम मन मधुप करै पाना॥३॥ 


* जेहिं पद सुरसरिता परम पुनीता प्रगट भई सिव सीस धरी। 
सोई पद पंकज जेहि पूजत अज मम सिर धरेउ कृपाल हरी॥ 
एहि भाँति सिधारी गौतम नारी बार बार हरि चरन परी। 
जो अति मन भावा सो बरु पावा गै पति लोक अनंद भरी॥4॥ 


* अस प्रभु दीनबंधु हरि कारन रहित दयाल। 
तुलसिदास सठ तेहि भजु छाडि कपट जंजाल॥211॥ 


श्री सीताजी का पार्वती पूजन एवं वरदान प्राप्ति 


*जय जय गिरिबरराज किसोरी। जय महेस मुख चंद चकोरी॥ 
जय गजबदन षडानन माता। जगत जननि दामिनि दुति गाता॥३॥ 
* नहिं तव आदि मध्य अवसाना। अमित प्रभाउ बेदु नहिं जाना॥ 
भव भव बिभव पराभव कारिनि। बिस्व बिमोहनि स्वबस बिहारिनि॥4॥ 
* पतिदेवता सुतीय महुँ मातु प्रथम तव रेख। 
महिमा अमित न सकहिं कहि सहस सारदा सेष॥235॥ 

* सेवत तोहि सुलभ फल चारी। बरदायनी पुरारि पिआरी॥ 
देबि पूजि पद कमल तुम्हारे। सुर नर मुनि सब होहिं सुखारे॥1॥ 
कीन्हेउँ प्रगट न कारन तेहीं। अस कहि चरन गहे बैदेहीं॥2॥ 

* बिनय प्रेम बस भई भवानी। खसी माल मूरति मुसुकानी॥ 
सादर सिये प्रसाठु सिर धरेऊ। बोली गौरि हरषु हियॅ भरेऊ॥३॥ 
* सुनु सिय सत्य असीस हमारी। पूजिहि मन कामना तुम्हारी ॥ 
नारद बचन सदा सुचि साचा। सो बरु मिलिहि जाहिं मनु राचा॥4॥ 
* मनु जाहि राचेउ मिलिहि सो बरु सहज सुंदर साँवरो। 
करुना निधान सुजान सीलु सनेहु जानत रावरो॥ 
एहि भांति गौरि असीस सुनि सिय सहित हियॅँ हरषीं अली। 
तुलसी भवानिहि पूजि पुनि पुनि मुदित मन मंदिर चली॥ 

* जानि गौरि अनुकूल सिय हिय हरषु न जाइ कहि। 
मंजुल मंगल मूल बाम अंग फरकन लगे॥236॥ 


परशुराम 


* जाना राम प्रभाउ तब पुलक प्रफुल्लित गात। 
जोरि पानि बोले बचन हृदयाँ न प्रेमु अमात॥284॥ 

» जय रघुबंस बनज बन भानू। गहन दनुज कुल दहन कृसानू॥ 
जय सुर बिप्र धेनु हितकारी। जय मद मोह कोह भ्रम हारी॥1॥ 
* बिनय सील करुना गुन सागर। जयति बचन रचना अति नागर॥ 
सेवक सुखद सुभग सब अंगा। जय सरीर छबि कोटि अनंगा॥2॥ 
»करौं काह मुख एक प्रसंसा। जय महेस मन मानस हंसा॥ 
अनुचित बहुत कहेउँ अग्याता। छमहु छमा मंदिर दोउ भ्राता॥३॥ 
* कहि जय जय जय रघुकुलकेतू। भृगुपति गए बनहि तप हेतू॥ 
अपभयें कुटिल महीप डेराने। जहँ तहँ कायर गवँहिं पराने॥4॥ 
* देवन्ह दीन्हीं दुंदुभी प्रभु पर बरषहिं फू ल। 
हरषे पुर नर नारि सब मिटी मोहमय सूल॥285॥ 


जनक 


लागे पखारन पाय पंकज प्रेम तन पुलकावली। 
नभ नगर गान निसान जय धुनि उमगि जनु चहुँ दिसि चली॥ 
जे पद सरोज मनोज अरि उर सर सदैव बिराजहीं। 
जे सुकृत सुमिरत बिमलता मन सकल कलि मल भाजहीं॥1॥ 
* जे परसि मुनिबनिता लही गति रही जो पातकमई। 
मकरंदु जिन्ह को संभु सिर सुचिता अवधि सुर बरनई॥ 
करि मधुप मन मुनि जोगिजन जे सेइ अभिमत गति लहैँ। 
ते पद पखारत भाग्यभाजनु जनकु जय जय सब कहैं॥2॥ 
बर कुअँरि करतल जोरि साखोचारु दोउ कुलगुर करैं। 
भयो पानिगहनु बिलोकि बिधि सुर मनुज मुनि आनद भरें॥ 
सुखमूल द्वलहु देखि दंपति पुलक तन हुलस्यो हियो। 
करि लोक बेद बिधानु कन्यादानु नृपभूषन कियो॥३॥ 
हिमवंत जिमि गिरिजा महेसहि हरिहि श्री सागर दई। 
तिमि जनक रामहि सिय समरपी बिस्व कल कीरति नई॥ 
क्यों करै बिनय बिदेहु कियो बिदेहु मूरति सावँरीं। 
करि होमु बिधिवत गाँठि जोरी होन लागीं भावँरी॥ 4॥ 
सुनयना 
करि बिनय सिय रामहि समरपी जोरि कर पुनि पुनि कहै। 
बलि जाउँ तात सुजान तुम्ह कहुँ बिदित गति सब की अहै॥ 
परिवार पुरजन मोहि राजहि प्रानप्रिय सिय जानिबी। 
तुलसीस सीलु सनेहु लखि निज किंकरी करि मानिबी॥ 
तुम्ह परिपूरन काम जान सिरोमनि भावप्रिय। 


जन गुन गाहक राम दोष दलन करुनायतन॥336॥ 


अस कहि रही चरन गहि रानी। प्रेम पंक जनु गिरा समानी॥ 
सुनि सनेहसानी बर बानी। बहुबिधि राम सासु सनमानी॥1॥ 


जनक 
मुनि मंडलिहि जनक सिरु नावा। आसिरबादु सबहि सन पावा॥ 
सादर पुनि भेटे जामाता। रूप सील गुन निधि सब श्राता॥1॥ 
* जोरि पंकरुह पानि सुहाए। बोले बचन प्रेम जनु जाए॥ 
राम करों केहि भांति प्रसंसा। मुनि महेस मन मानस हंसा॥2॥ 
* करहिं जोग जोगी जेहि लागी। कोहु मोहु ममता मदु त्यागी॥ 
ब्यापकु ब्रहमु अलखु अबिनासी। चिदानंदु निरगुन गुनरासी॥३॥ 
“मन समेत जेहि जान न बानी। तरकि न सकहिं सकल अनुमानी॥ 
महिमा निगमु नेति कहि कहई। जो तिहुँ काल एकरस रहई॥4॥ 
* नयन बिषय मो कहुँ भयउ सो समस्त सुख मूल। 
सबइ लाभु जग जीव कहँ भएँ ईसु अनुकूल॥३341॥ 

* सबहि भाँति मोहि दीन्हि बड़ाई। निज जन जानि लीन्ह अपनाई॥ 
होहिं सहस दस सारद सेषा। करहिं कलप कोटिक भरि लेखा॥1॥ 
* मोर भाग्य राउर गुन गाथा। कहि न सिराहिं सुनहु रघुनाथा॥ 
में कछु कहउँ एक बल मोरें। तुम्ह रीझहु सनेह सुठि थोरें॥2॥ 

* बार बार मागउँ कर जोरें। मनु परिहरै चरन जनि भोरें॥ 
सुनि बर बचन प्रेम जनु पोषे। पूरनकाम रामु परितोषे॥३॥ 


केवट का प्रेम 


* मागी नाव न केवटु आना। कहइ तुम्हार मरमु मैं जाना॥ 
चरन कमल रज कहुँ सबु कहई। मानुष करनि मूरि कछु अहई॥2॥ 
* छु अत सिला भइ नारि सुहाई। पाहन तें न काठ कठिनाई॥ 
तरनिउ मुनि घरिनी होइ जाई। बाट परइ मोरि नाव उड़ाई॥३॥ 
* एहिं प्रतिपालउँ सबु परिवारू। नहिं जानउँ कछु अउर कबारू॥ 
जीं प्रभु पार अवसि गा चहहू। मोहि पद पदुम पखारन कहहू॥4॥ 
* पद कमल धोइ चढाइ नाव न नाथ उतराई चहौं। 

मोहि राम राउरि आन दसरथसपथ सब साची कहों॥ 

बरु तीर मारहुँ लखनु पे जब लगि न पाय पखारिहीं। 

तब लगि न तुलसीदास नाथ कृपाल पारु उतारिहीं॥ 

* सुनि केवट के बैन प्रेम लपेटे अटपटे। 

बिहसे करुनाएऐन चितइ जानकी लखन तन॥100॥ 
* कृपासिंधु बोले मुसुकाई। सोइ करु जेहिं तव नाव न जाई॥ 
बेगि आनु जलपाय पखारू। होत बिलंबु उतारहि पारू॥1॥ 

* जासु नाम सुमिरत एक बारा। उतरहिं नर भवसिंधु अपारा॥ 
सोइ कृपालु केवटहि निहोरा। जेहिं जगु किय तिहु पगहु ते थोरा॥2॥ 
* पद नख निरखि देवसरि हरषी। सुनि प्रभु बचन मोहे मति करषी॥ 

केवट राम रजायसु पावा। पानि कठवता भरि लेइ आवा॥३॥ 

* अति आनंद उमगि अनुरागा। चरन सरोज पखारन लागा॥ 
बरषि सुमन सुर सकल सिहाहीं। एहि सम पुन्यपुंज कोउ नाहीं॥4॥ 
* पद पखारि जलु पान करि आपु सहित परिवार। 

पितर पारु करि प्रभुहि पुनि मुदित गयउ लेइ पार ॥101॥ 


» उतरि ठाढ़ भए सुरसरि रेता। सीय रामुगुह लखन समेता॥ 
केवट उतरि दंडवत कीन्हा। प्रभुहि सकुच एहि नहिं कछु दीन्हा॥1॥ 
* पिय हिय की सिय जाननिहारी। मनि मुदरी मन मुदित उतारी॥ 
कहेउ कृपाल लेहि उतराई। केवट चरन गहे अकुलाई॥2॥ 

* नाथ आजु में काह न पावा। मिटे दोष दुख दारिद दावा॥ 
बहुत काल मैं कीन्हि मजूरी। आजु दीन्ह बिधि बनि भलि भूरी॥३॥ 
* अब कछु नाथ न चाहिअ मोरें। दीन दयाल अनुग्रह तोरें॥ 
फिरती बार मोहि जो देबा। सो प्रसाद में सिर धरि लेबा॥4॥ 

* बहुत कीन्ह प्रभु लखन सिये नहिं कछु केवट लेइ। 
बिदा कीन्ह करुनायतन भगति बिमल बरु देइ॥102॥ 


गंगा 


* तब मज्जनु करि रघुकुलनाथा। पूजि पारथिव नायउ माथा॥ 
सियँ सुरसरिहि कहेउ कर जोरी। मातु मनोरथ पुरउबि मोरी॥1॥ 

* पति देवर सँग कुसल बहोरी। आइ करीं जेहि पूजा तोरी॥ 
सुनि सिय बिनय प्रेम रस सानी। भइ तब बिमल बारि बर बानी॥2॥ 
* सुनु रघुबीर प्रिया बैदेही। तब प्रभाउ जग बिदित न केही॥ 
लोकप होहिं बिलोकत तोरें। तोहि सेवहिं सब सिधि कर जोरें॥३॥ 

* तुम्ह जो हमहि बडि बिनय सुनाई। कृपा कीन्हि मोहि दीन्हि बड़ाई॥ 
तदपि देबि में देबि असीसा। सफल होन हित निज बागीसा॥4॥ 

* प्राननाथ देवर सहित कुसल कोसला आइ। 
पूजिहि सब मनकामना सुजसु रहिहि जग छाइ॥103॥ 


भरद्वाज संवाद 
को कहि सकइ प्रयाग प्रभाऊ। कलुष पुंज कुंजर मृगराऊ॥ 
अस तीरथपति देखि सुहावा। सुख सागर रघुबर सुखु पावा॥1॥ 
* कहि सिय लखनहि सखहि सुनाई। श्री मुख तीरथराज बड़ाई॥ 
करि प्रनामु देखत बन बागा। कहत महातम अति अनुरागा॥2॥ 
* एहि बिधि आइ बिलोकी बेनी। सुमिरत सकल सुमंगल देनी॥ 
मुदित नहाइ कीन्हि सिव सेवा। पूजि जथाबिधि तीरथ देवा॥३॥ 
* तब प्रभु भरद्वाज पहिं आए। करत दंडवत मुनि उर लाए॥ 
मुनि मन मोद न कछु कहि जाई। ब्रह्मानंद रासि जनु पाई॥4॥ 
* दीन्हि असीस मुनीस उर अति अनंदु अस जानि। 
लोचन गोचर सुकृत फल मनहुँ किए बिधि आनि॥106॥ 
* कुसल प्र्न करि आसन दीन्हे। पूजि प्रेम परिपूरन कीन्हे॥ 
कंद मूल फल अंकुर नीके। दिए आनि मुनि मनहुँ अमी के॥1॥ 
* सीय लखन जन सहित सुहाए। अति रुचि राम मूल फल खाए॥ 
भए बिगतश्रम रामु सुखारे। भरद्वाज मृदु बचन उचारे॥2॥ 

* आजु सफल तपु तीरथ त्यागू। आजु सुफल जप जोग बिरागू॥ 
सफल सकल सुभ साधन साजू। राम तुम्हहि अवलोकत आजू॥३॥ 
* लाभ अवधि सुख अवधि न द्वजी। तुम्हरें दरस आस सब पूजी॥ 
अब करि कृपा देह बर एहू। निज पद सरसिज सहज सनेहु ॥4॥ 

* करम बचन मन छाड़ि छलु जब लगि जनु न तुम्हार। 
तब लगि सुखु सपनेहुँ नहीं किएँ कोटि उपचार॥107॥ 

सुनि मुनि बचन रामु सकुचाने। भाव भगति आनंद अघाने॥ 
तब रघुबर मुनि सुजसु सुहावा। कोटि भाँति कहि सबहि सुनावा॥1॥ 
सो बड़ सो सब गुन गन गेहू। जेहि मुनीस तुम्ह आदर देहु॥ 
मुनि रघुबीर परसपर नवहीं। बचन अगोचर सुखु अनुभवहीं॥2॥ 


श्री राय- वाल्यीकि संवाद 


* देखत बन सर सैल सुहाए। बालमीकि आश्रम प्रभु आए॥ 
राम दीख मुनि बासु सुहावन। सुंदर गिरि काननु जलु पावन॥३॥ 

* सरनि सरोज बिटप बन फूले। गुंजत मंजु मधुप रस भूले॥ 
खग मृग बिपुल कोलाहल करहीं। बिरहित बैर मुदित मन चरहीं॥4॥ 
* सुचि सुंदर आश्रमु निरखि हरषे राजिवनेन। 
सुनि रघुबर आगमनु मुनि आगें आयउ लेन ॥124॥ 

* मुनि कहुँ राम दंडवत कीन्हा। आसिरबादु बिप्रबर दीन्हा॥ 
देखि राम छबि नयन जुड़ाने। करि सनमानु आश्रमहिं आने॥1॥ 

* मुनिबर अतिथि प्रानप्रिय पाए। कंद मूल फल मधुर मॅगाए॥ 
सिय सौमित्रि राम फल खाए। तब मुनि आश्रम दिए सुहाए॥2॥ 

* बालमीकि मन आनेंदु भारी। मंगल मूरति नयन निहारी॥ 
तब कर कमल जोरि रघुराई। बोले बचन श्रवन सुखदाई॥३॥ 

* तुम्ह त्रिकाल दरसी मुनिनाथा। बिस्व बदर जिमि तुम्हरें हाथा ॥ 
अस कहि प्रभु सब कथा बखानी। जेहि जेहि भाँति दीन्ह बनु रानी॥4॥ 
* तात बचन पुनि मातु हित भाइ भरत अस राउ। 
मो कहुँ दरस तुम्हार प्रभु सबु मम पुन्य प्रभाउ॥125॥ 

* देखि पाय मुनिराय तुम्हारे। भए सुकृत सब सुफल हमारे॥॥ 
अब जहेँ राउर आयसु होई। मुनि उदबेगु न पावै कोई॥1॥ 

* मुनि तापस जिन्ह तें दुखु लहहीं। ते नरेस बिनु पावक दहहीं॥ 
मंगल मूल बिप्र परितोषू। दहइ कोटि कुल भूसुर रोषू॥2॥ 

* अस जिये जानि कहिअ सोइ ठाऊँ। सिय सौमित्रि सहित जहँ जाऊँ॥ 
तहे रचि रुचिर परन तृन साला। बासु करौं कछु काल कृपाला॥३॥ 


* सहज सरल सुनि रघुबर बानी। साधु साधु बोले मुनि ग्यानी॥ 
कस न कहहु अस रघुकुलकेतू। तुम्ह पालक संतत श्रुति सेतू॥4॥ 
* श्रुति सेतु पालक राम तुम्ह जगदीस माया जानकी। 
जो सृजति जगु पालति हरति रुख पाइ कृपानिधान की॥ 
जो सहससीसु अहीसु महिधरु लखनु सचराचर धनी। 
सुर काज धरि नरराज तनु चले दलन खल निसिचर अनी॥ 

* राम सरूप तुम्हार बचन अगोचर बुद्धिपर। 
अबिगत अकथ अपार नेति नेति नित निगम कह1126॥ 

* जगु पेखन तुम्ह देखनिहारे। बिधि हरि संभु नचावनिहारे॥ 
तेउ न जानहिं मरमु तुम्हारा। औरु तुम्हहि को जाननिहारा॥1॥ 

* सोइ जानइ जेहि देह जनाई। जानत तुम्हि तुम्हइ होइ जाई॥ 
तुम्हरिहि कृपाँ तुम्हि रघुनंदन। जानहिं भगत भगत उर चंदन॥2॥ 
* चिदानंदमय देह तुम्हारी। बिगत बिकार जान अधिकारी ॥ 
नर तनु धरेहु संत सुर काजा। कहह करहु जस प्राकृत राजा॥३॥ 
* राम देखि सुनि चरित तुम्हारे। जड़ मोहहिं बुध होहिं सुखारे॥ 
तुम्ह जो कहहु करहु सबु साँचा। जस काछिअ तस चाहिअ नाचा॥4॥ 
* पूँछेहु मोहि कि रहीं कहँ में पूँछत सकुचाउँ। 
जहँ न होहु तहँ देहु कहि तुम्हहि देखावौं ठाउँ॥127॥ 

* सुनि मुनि बचन प्रेम रस साने। सकुचि राम मन महुँ मुसुकाने॥ 
बालमीकि हॅसि कहहिं बहोरी। बानी मधुर अमिअ रस बोरी॥1॥ 
* सुनहु राम अब कहउँ निकेता। जहाँ बसहु सिय लखन समेता॥ 
जिन्ह के श्रवन समुद्र समाना। कथा तुम्हारि सुभग सरि नाना॥2॥ 
* भरहिं निरंतर होहिं न पूरे। तिन्ह के हिय तुम्ह कहुँ गुह रूरे॥ 
लोचन चातक जिन्ह करि राखे। रहहिं दरस जलधर अभिलाषे॥३॥ 


» निदरहिं सरित सिंधु सर भारी। रूप बिंदु जल होहिं सुखारी॥ 
तिन्ह कें हृदय सदन सुखदायक। बसहु बंधु सिय सह रघुनायक ॥4॥ 
* जसु तुम्हार मानस बिमल हंसिनि जीहा जासु। 
मुकताहल गुन गन चुनइ राम बसहु हियँ तासु॥128॥ 
* प्रभु प्रसाद सुचि सुभग सुबासा। सादर जासु लहइ नित नासा॥ 
तुम्हहि निबेदित भोजन करहीं। प्रभु प्रसाद पट भूषन धरहीं॥1॥ 
* सीस नवहिं सुर गुरु द्विज देखी। प्रीति सहित करि बिनय बिसेषी॥ 
कर नित करहि राम पद पूजा। राम भरोस हृदये नहिं टूजा॥2॥ 
* चरन राम तीरथ चलि जाहीं। राम बसहु तिन्ह के मन माहीं॥ 
मंत्रराजु नित जपहिं तुम्हारा। पूजहिं तुम्हहि सहित परिवारा॥३॥ 
* तरपन होम करहिं बिधि नाना। बिप्र जेवाँइ देहिं बहु दाना॥ 
तुम्ह तें अधिक गुरहि जिये जानी। सकल भायेँ सेवहिं सनमानी॥4॥ 
* सबु करि मागहिं एक फलु राम चरन रति होउ। 
तिन्ह कें मन मंदिर बसहु सिय रघुनंदन दोउ॥129॥ 
* काम कोह मद मान न मोहा। लोभ न छोभ न रागन द्रोहा॥ 
जिन्ह कें कपट दंभ नहिं माया। तिन्ह कें हृदय बसहु रघुराया॥1॥ 
* सब के प्रिय सब के हितकारी। दुख सुख सरिस प्रसंसा गारी॥ 
कहहिं सत्य प्रिय बचन बिचारी। जागत सोवत सरन तुम्हारी॥2॥ 
* तुम्हहि छाडि गति द्वसरि नाहीं। राम बसहु तिन्ह के मन माहीं॥ 
जननी सम जानहिं परनारी। धनु पराव बिष तें बिष भारी॥३॥ 
* जे हरषहिं पर संपति देखी। दुखित होहिं पर बिपति बिसेषी॥ 
जिन्हहि राम तुम्ह प्रान पिआरे। तिन्ह के मन सुभ सदन तुम्हारे॥4॥ 
* स्वामि सखा पितु मातु गुर जिन्ह के सब तुम्ह तात। 
मन मंदिर तिन्ह कें बसहु सीय सहित दोउ भ्रात॥130॥ 


* अवगुन तजि सब के गुन गहहीं। बिप्र धेनु हित संकट सहहीं॥ 
नीति निपुन जिन्ह कइ जग लीका। घर तुम्हार तिन्ह कर मनु नीका॥1॥ 
* गुन तुम्हार समुझइ निज दोसा। जेहि सब भाँति तुम्हार भरोसा॥ 
राम भगत प्रिय लागहिं जेही। तेहि उर बसहु सहित बैदेही॥2॥ 

* जाति पाँति धनु धरमु बड़ाई। प्रिय परिवार सदन सुखदाई॥ 
सब तजि तुम्हहि रहइ उर लाई। तेहि के हृदय रहहु रघुराई॥३॥ 

* सरगु नरकु अपबरगु समाना। जहँ तहँ देख धरें धनु बाना॥ 
करम बचन मन राउर चेरा। राम करहु तेहि कें उर डेरा॥4॥ 

* जाहि न चाहिअ कबहुँ कछु तुम्ह सन सहज सनेहु। 
बसहु निरंतर तासु मन सो राउर निज गेहु॥131॥ 

* एहि बिधि मुनिबर भवन देखाए। बचन सप्रेम राम मन भाए॥ 
कह मुनि सुनहु भानुकुलनायक। आश्रम कहउँ समय सुखदायक ॥1॥ 
* चित्रकूट गिरि करहु निवासू। तहे तुम्हार सब भाँति सुपासू॥ 
सैलु सुहावन कानन चारू। करि केहरि मृग बिहग बिहारू॥2॥ 

* नदी पुनीत पुरान बखानी। अत्रिप्रिया निज तप बल आनी॥ 
सुरसरि धार नाउँ मंदाकिनि। जो सब पातक पोतक डाकिनि॥३॥ 

* अत्रि आदि मुनिबर बहु बसहीं। करहिं जोग जप तप तन कसहीं॥ 
चलहु सफल श्रम सब कर करहू। राम देहु गौरव गिरिबरहू॥4॥ 


* चित्रकूट महिमा अमित कही महामुनि गाइ। 
आइ नहाए सरित बर सिय समेत दोउ भाइ॥132॥ 


अत्रि मिलन एवं सुति 


* सकल मुनिन्ह सन बिदा कराई । सीता सहित चले द्वौ भाई॥ 
अत्रि के आश्रम जब प्रभु गयऊ। सुनत महामुनि हरषित भयऊ॥2॥ 
* पुलकित गात अत्रि उठि धाए। देखि रामु आतुर चलि आए॥ 
करत दंडवत मुनि उर लाए। प्रेम बारि द्वौ जन अन्हवाए॥३॥ 
*देखि राम छबि नयन जुड़ाने। सादर निज आश्रम तब आने॥ 
करि पूजा कहि बचन सुहाए। दिए मूल फल प्रभु मन भाए॥4॥ 
* प्रभु आसन आसीन भरि लोचन सोभा निरखि। 
मुनिबर परम प्रबीन जोरि पानि अस्तुति करत॥३॥ 
“नमामि भक्त वत्सलं। कृपालु शील कोमलं॥ 
भजामि ते पदांबुजं। अकामिनां स्वधामदं॥1॥ 
»निकाम श्याम सुंदरं। भवांबुनाथ मंदरं॥ 
प्रफुल्ल कंज लोचनं। मदादि दोष मोचनं॥2॥ 
शप्रलंब बाहु विक्रमं। प्रभोऽप्रमेय वैभवं॥ 
निषंग चाप सायकं। धरं त्रिलोक नायकं॥३॥ 

“दिनेश वंश मंडनं। महेश चाप खंडनं॥ 
मुनीद्र संत रंजनं। सुरारि वृंद भ॑जनं॥4॥ 

“मनोज वैरि वंदितं। अजादि देव सेवितं॥ 
विशुद्ध बोध विग्रहं। समस्त द्वूषणापहं ॥ 5 ॥ 

*नमामि इंदिरा पतिं। सुखाकरं सतां गतिं॥ 
भजे सशक्ति सानुजं। शची पति प्रियानुजं॥6॥ 
*त्वदंध्रि मूल ये नराः। भजंति हीन मत्सराः॥ 


पतंति नो भवार्णवे। वितर्क वीचि संकुले॥7॥ 
»विविक्त वासिनः सदा। भजंति मुक्तये मुदा॥ 
निरस्य इंद्रियादिकं। प्रयांतिते गतिं स्वकं ॥8॥ 
*तमेकमदृभुतं प्रभुं। निरीहमीश्वरं विभुं॥ 
जगदगुरुं च शाश्वतँ। तुरीयमेव केवलं॥9॥ 
“भजामि भाव वल्लभं। कुयोगिनां सुदुर्लभं॥ 
स्वभक्त कल्प पादपं। समं सुसेव्यमन्वहं॥10॥ 
*अनूप रूप भूपतिं। नतोऽहमुर्विजा पतिं॥ 
प्रसीद मे नमामि ते। पदाब्ज भक्ति देहि मे॥11॥ 
*पठंति ये स्तवं इदं। नरादरेण ते पदं॥ 
व्रजंति नात्र संशयं। त्वदीय भक्ति संयुताः॥12॥ 
*बिनती करि मुनि नाइ सिरु कह कर जोरि बहोरि। 
चरन सरोरुह नाथ जनि कबहुँ तजे मति मोरि॥4॥ 


शरभंग प्रसंग 


» मुनि पद कमल नाइ करि सीसा। चले बनहि सुर नर मुनि ईसा॥ 
आगें राम अनुज पुनि पाछें। मुनि बर बेष बने अति काछें॥1॥ 
* उभय बीच श्री सोहइ कैसी। ब्रह्म जीव बिच माया जैसी ॥ 
सरिता बन गिरि अवघट घाटा। पति पहिचानि देहिं बर बाटा॥2॥ 
* जहेँ जहँ जाहिं देव रघुराया। करहिं मेघ तहँ तहँ नभ छाया॥ 
मिला असुर बिराध मग जाता। आवतहीं रघुबीर निपाता॥३॥ 
* तुरतहिं रुचिर रूप तेहिं पावा। देखि दुखी निज धाम पठावा॥ 
पुनि आए जहँ मुनि सरभंगा। सुंदर अनुज जानकी संगा॥4॥ 
* देखि राम मुख पंकज मुनिबर लोचन भृंग 
सादर पान करत अति धन्य जन्म सरभंग॥7॥ 
* कह मुनि सुनु रघुबीर कृपाला। संकर मानस राजमराला॥ 
जात रहेउँ बिरंचि के धामा। सुनेउँ श्रवन बन ऐहहिं रामा॥1॥ 
* चितवत पंथ रहेउँ दिन राती। अब प्रभु देखि जुड़ानी छाती॥ 
नाथ सकल साधन मैं हीना। कीन्ही कृपा जानि जन दीना॥2॥ 
* सो कछु देव न मोहि निहोरा। निज पन राखेउ जन मन चोरा॥ 
तब लगि रहहु दीन हित लागी। जब लगि मिलीं तुम्हहि तनु त्यागी॥३॥ 
* जोग जग्य जप तप ब्रत कीन्हा। प्रभु कहँ देइ भगति बर लीन्हा॥ 
एहि बिधि सर रचि मुनि सरभंगा। बैठे हृदये छाडि सब संगा॥4॥ 
* सीता अनुज समेत प्रभु नील जलद तनु स्याम। 
मम हियेँ बसहु निरंतर सगुनरूप श्री राम॥8॥ 
* अस कहि जोग अगिनि तनु जारा। राम कृपाँ बैकुंठ सिधारा॥ 
ताते मुनि हरि लीन न भयऊ। प्रथमहिं भेद भगति बर लयऊ॥1॥ 


* रिषि निकाय मुनिबर गति देखी। सुखी भए निज हृदये बिसेषी॥ 
अस्तुति करहि सकल मुनि बृंदा। जयति प्रनत हित करुना कंदा॥2॥ 
* पुनि रघुनाथ चले बन आगे। मुनिबर बृंद बिपुल सँग लागे॥ 
अस्थि समूह देखि रघुराया। पूछी मुनिन्ह लागि अति दाया॥३॥ 

* जानतहूँ पूछिअ कस स्वामी। सबदरसी तुम्ह अंतरजामी॥ 
निसिचर निकर सकल मुनि खाए। सुनि रघुबीर नयन जल छाए॥4॥ 
* निसिचर हीन करउँ महि भुज उठाइ पन कीन्ह। 
सकल मुनिन्ह के आश्रमन्हि जाइ जाइ सुख दीन्ह॥9॥ 


सुनीछन प्रसंग 


* मुनि अगस्ति कर सिष्य सुजाना। नाम सुतीछन रति भगवाना॥ 
मन क्रम बचन राम पद सेवक। सपनेहुँ आन भरोस न देवक॥1॥ 
* प्रभु आगवनु श्रवन सुनि पावा। करत मनोरथ आतुर धावा॥ 
हे बिधि दीनबंधु रघुराया। मो से सठ पर करिहहिं दाया॥2॥ 
सहित अनुज मोहि राम गोसाई। मिलिहहिं निज सेवक की नाई॥ 
मोरे जिय भरोस दृढ़ नाहीं। भगति बिरति न ग्यान मन माहीं॥३॥ 
* नहिं सतसंग जोग जप जागा। नहिं दृढ़ चरन कमल अनुरागा॥ 
एक बानि करुनानिधान की। सो प्रिय जाकें गति न आन की॥4॥ 
* होइहैं सुफल आजु मम लोचन। देखि बदन पंकज भव मोचन॥ 
निर्भर प्रेम मगन मुनि ग्यानी। कहि न जाइ सो दसा भवानी॥5॥ 
* दिसि अरु बिदिसि पंथ नहिं सूझा। को मैं चलेउँ कहाँ नहिं बूझा॥ 
कबहुँक फिरि पाछें पुनि जाई। कबहुँक नृत्य करइ गुन गाई॥6॥ 
* अबिरल प्रेम भगति मुनि पाई। प्रभु देखेँ तरु ओट लुकाई॥ 
अतिसय प्रीति देखि रघुबीरा। प्रगटे हृदयँ हरन भव भीरा॥7॥ 

* मुनि मग माझ अचल होइ बैसा। पुलक सरीर पनस फल जेसा॥ 
तब रघुनाथ निकट चलि आए। देखि दसा निज जन मन भाए॥8॥ 
* मुनिहि राम बहु भाँति जगावा। जाग न ध्यान जनित सुख पावा॥ 
भूप रूप तब राम दुरावा। हृदयें चतुर्भुज रूप देखावा॥9॥ 

* मुनि अकुलाइ उठा तब कैसें। बिकल हीन मनि फनिबर जैसें॥ 
आगों देखि राम तन स्यामा। सीता अनुज सहित सुख धामा॥10॥ 
* परेउ लकुट इव चरनन्हि लागी। प्रेम मगन मुनिबर बड़भागी॥ 
भुज बिसाल गहि लिए उठाई। परम प्रीति राखे उर लाई॥11॥ 


» मुनिहि मिलत अस सोह कृपाला। कनक तरुहि जनु भेंट तमाला॥ 
राम बदनु बिलोक मुनि ठाढ़ा। मानहुँ चित्र माझ लिखि काढ़ा॥12॥ 
* तब मुनि हृदयँ धीर धरि गहि पद बारहिं बार। 
निज आश्रम प्रभु आनि करि पूजा बिबिध प्रकार ॥10॥ 
* कह मुनि प्रभु सुनु बिनती मोरी। अस्तुति करीं कवन बिधि तोरी ॥ 
महिमा अमित मोरि मति थोरी। रबि सन्मुख खद्योत अंजोरी॥1॥ 
* संशय सर्प ग्रसन उरगादः। शमन सुकर्कश तर्क विषादः॥ 
भव भंजन रंजन सुर यूथः। त्रातु सदा नो कृपा वरूथः॥5॥ 
* निर्गुण सगुण विषम सम रूपं। ज्ञान गिरा गोतीतमनूपं॥ 
अमलमखिलमनवद्यमपारं। नौमि राम भंजन महि भारं॥6॥ 
* भक्त कल्पपादप आरामः। तर्जन क्रोध लोभ मद कामः॥ 
अति नागर भव सागर सेतुः। त्रातु सदा दिनकर कुल केतुः॥7॥ 
* जे जानहिं ते जानहुँ स्वामी। सगुन अगुन उर अंतरजामी॥ 
जो कोसलपति राजिव नयना। करउ सो राम हृदय मम अयना॥10॥ 
अस अभिमान जाइ जनि भोरे। मैं सेवक रघुपति पति मोरे॥ 
सुनि मुनि बचन राम मन भाए। बहुरि हरषि मुनिबर उर लाए॥11॥ 
परम प्रसन्न जानु मुनि मोही। जो बर मागहु देउँ सो तोही॥ 
मुनि कह मैं बर कबहुँ न जाचा। समुझि न परइ झूठ का साचा॥12॥ 
तुम्हहि नीक लागे रघुराई। सो मोहि देह दास सुखदाई॥ 
अबिरल भगति बिरति बिग्याना। होहु सकल गुन ग्यान निधाना॥13॥ 
प्रभु जो दीन्ह सो बरु मैं पावा। अब सो देहु मोहि जो भावा॥14॥ 
* अनुज जानकी सहित प्रभु चाप बान धर राम। 
मन हिय गगन इंदु इव बसहु सदा निहकाम॥11॥ 


कुं४ज- अगस्ति 


* एवमस्तु करि रमानिवासा। हरषि चले कुं भज रिषि पासा ॥ 
बहुत दिवस गुर दरसनु पाएँ। भए मोहि एहिं आश्रम आएँ॥1॥ 
* अब प्रभु संग जाउँ गुर पाहीं। तुम्ह कहँ नाथ निहोरा नाहीं॥ 
देखि कृपानिधि मुनि चतुराई। लिए संग बिहसे द्वौ भाई॥2॥ 

* पंथ कहत निज भगति अनूपा। मुनि आश्रम पहुँचे सुर भूपा॥ 
तुरत सुतीछन गुर पहिं गयऊ। करि दंडवत कहत अस भयऊ॥३॥ 
* नाथ कोसलाधीस कुमारा। आए मिलन जगत आधारा॥ 
राम अनुज समेत बैदेही। निसि दिनु देव जपत हहु जेही॥4॥ 

* सुनत अगस्ति तुरत उठि धाए। हरि बिलोकि लोचन जल छाए॥ 
मुनि पद कमल परे द्वौ भाई। रिषि अति प्रीति लिए उर लाई॥5॥ 
* सादर कुसल पूछि मुनि ग्यानी। आसन बर बैठारे आनी॥ 
पुनि करि बहु प्रकार प्रभु पूजा। मोहि सम भाग्यवंत नहिं टूजा॥6॥ 
* जहँ लगि रहे अपर मुनि बृंदा। हरषे सब बिलोकि सुखकंदा॥7॥ 
* मुनि समूह महे बैठे सन्मुख सब की ओर। 
सरद इंदु तन चितवन मानहुँ निकर चकोर॥12॥ 

* तब रघुबीर कहा मुनि पाहीं। तुम्ह सन प्रभु दुराव कछु नाहीं॥ 
तुम्ह जानहु जेहि कारन आयउँ। ताते तात न कहि समुझायउँ॥1॥ 
* अब सो मंत्र देहु प्रभु मोही। जेहि प्रकार मारौं मुनिद्रोही॥ 
मुनि मुसुकाने सुनि प्रभु बानी। पूछेहु नाथ मोहि का जानी॥2॥ 

* तुम्हरेइँ भजन प्रभाव अघारी। जानउँ महिमा कछुक तुम्हारी॥ 

ऊमरि तरु बिसाल तव माया। फल ब्रह्मांड अनेक निकाया॥३॥ 
* जीव चराचर जंतु समाना। भीतर बसहिं न जानहिं आना॥ 


ते फल भच्छक कठिन कराला। तव भये डरत सदा सोउ काला॥4॥ 
* ते तुम्ह सकल लोकपति साई। पूँछेहु मोहि मनुज की नाईं॥ 
यह बर मागउँ कृपानिकेता। बसहु हृदयं श्री अनुज समेता॥5॥ 
* अबिरल भगति बिरति सतसंगा। चरन सरोरुह प्रीति अभंगा॥ 
जद्यपि ब्रह्म अखंड अनंता। अनुभव गम्य भजहिं जेहि संता।6॥ 
* अस तव रूप बखानउँ जानउँ। फिरि फिरि सगुन ब्रह्म रति मानउँ॥ 
संतत दासन्ह देहु बड़ाई। तातें मोहि पूँछेह रघुराई॥7॥ 
* है प्रभु परम मनोहर ठाऊँ। पावन पंचबटी तेहि नाऊँ॥ 
दंडक बन पुनीत प्रभु करहू। उग्र साप मुनिबर कर हरहू॥8॥ 
* बास करहु तहँ रघुकुल राया। कीजे सकल मुनिन्ह पर दाया॥ 
चले राम मुनि आयसु पाई। तुरतहिं पंचबटी निअराई॥9॥ 
* गीधराज सै भेंट भइ बहु बिधि प्रीति बढ़ाइ। 
गोदावरी निकट प्रभु रहे परन गृह छाइ॥13॥ 


मारीच 


निज परम प्रीतम देखि लोचन सुफल करि सुख पाइहीं। 
श्रीसहित अनुज समेत कृपानिकेत पद मन लाइहौं॥ 
निर्बान दायक क्रोध जा कर भगति अबसहि बसकरी। 
निज पानि सर संधानि सो मोहि बधिहि सुखसागर हरी॥ 
मम पाछें धर धावत धरें सरासन बान। 
फिरि फिरि प्रभुहि बिलोकिहउँ धन्य न मो सम आन॥26॥ 


गीधपाति 


पूरकनाम राम सुख रासी। मनुजचरित कर अज अबिनासी॥ 
आगों परा गीधपति देखा। सुमिरत राम चरन जिन्ह रेखा॥9॥ 
कर सरोज सिर परसेउ कृपासिंधु रघुबीर। 
निरखि राम छबि धाम मुख बिगत भई सब पीर॥३0॥ 
राम कहा तनु राखहु ताता। मुख मुसुकाइ कही तेहिं बाता॥ 
जाकर नाम मरत मुख आवा। अधमउ मुकुत होइ श्रुति गावा॥३॥ 
सो मम लोचन गोचर आगें। राखौं देह नाथ केहि खांगें॥ 
जल भरि नयन कहहिं रघुराई। तात कर्म निज तें गति पाई॥4॥ 
परहित बस जिन्ह के मन माहीं। तिन्ह कहुँ जग दुर्लभ कछु नाहीं॥ 
तनु तिज तात जाहु मम धामा। देउँ काह तुम्ह पूरनकामा॥5॥ 
सीता हरन तात जनि कहहु पिता सन जाइ। 
जौं मैं राम त कुल सहित कहिहि दसानन आइ॥31॥ 
गीध देह तजि धरि हरि रूपा। भूषन बहु पट पीत अनूपा॥ 
स्याम गात बिसाल भुज चारी। अस्तुति करत नयन भरि बारी॥1॥ 
जय राम रूप अनूप निर्गुन सगुन गुन प्रेरक सही। 
दससीस बाहु प्रचंड खंडन चंड सर मंडन मही॥ 
पाथोद गात सरोज मुख राजीव आयत लोचनं। 
नित नौमि रामु कृपाल बाहु बिसाल भव भय मोचनं॥1॥ 
* बलमप्रमेयमनादिमजमब्यक्तमेकमगोचरं। 
गोबिंद गोपर द्वंद्रहर बिग्यानघन धरनीधरं॥ 
जे राम मंत्र जपंत संत अनंत जन मन रंजनं। 
नित नौमि राम अकाम प्रिय कामादि खल दल गंजनं॥2॥ 


» जेहि श्रुति निरंजन ब्रह्म ब्यापक बिरज अज कहि गावहीं। 
करि ध्यान ग्यान बिराग जोग अनेक मुनि जेहि पावहीं॥ 
सो प्रगट करुना कंद सोभा बृंद अग जग मोहई। 
मम हृदय पंकज भृंग अंग अनंग बहु छबि सोहई॥३॥ 

* जो अगम सुगम सुभाव निर्मल असम सम सीतल सदा। 
पस्यंति जं जोगी जतन करि करत मन गो बस सदा॥ 
सो राम रमा निवास संतत दास बस त्रिभुवन धनी। 
मम उर बसउ सो समन संसृति जासु कीरति पावनी॥4॥ 

* अबिरल भगति मागि बर गीध गयउ हरिधाम। 
तेहि की क्रिया जथोचित निज कर कीन्ही राम॥३2॥ 

* कोमल चित अति दीनदयाला। कारन बिनु रघुनाथ कृपाला॥ 
गीध अधम खग आमिष भोगी। गति दीन्ही जो जाचत जोगी॥1॥ 
* सुनहू उमा ते लोग अभागी। हरि तजि होहिं बिषय अनुरागी। 


शबरी पर कृपा. नवधा भक्ति उपदेश 


* ताहि देइ गति राम उदारा। सबरी कें आश्रम पगु धारा॥ 
सबरी देखि राम गृहँ आए। मुनि के बचन समुझि जिय भाए॥३॥ 
* सरसिज लोचन बाहु बिसाला। जटा मुकुट सिर उर बनमाला॥ 

स्याम गीर सुंदर दोउ भाई। सबरी परी चरन लपटाई॥4॥ 

* प्रेम मगन मुख बचन न आवा। पुनि पुनि पद सरोज सिर नावा॥ 
सादर जल लै चरन पखारे। पुनि सुंदर आसन बैठारे॥5॥ 
* कंद मूल फल सुरस अति दिए राम कहुँ आनि। 
प्रेम सहित प्रभु खाए बारंबार बखानि॥३4॥ 

* पानि जोरि आगों भइ ठाढ़ी। प्रभुहि बिलोकि प्रीति अति बाढी ॥ 
केहि बिधि अस्तुति करीं तुम्हारी। अधम जाति मैं जड़मति भारी॥1॥ 
* अधम ते अधम अधम अति नारी। तिन्ह महँ मैं मतिमंद अघारी॥ 
कह रघुपति सुनु भामिनि बाता। मानउँ एक भगति कर नाता॥2॥ 
* जाति पाँति कुल धर्म बड़ाई। धन बल परिजन गुन चतुराई॥ 
भगति हीन नर सोहइ कैसा। बिनु जल बारिद देखिअ जेसा॥३॥ 
* नवधा भगति कहउँ तोहि पाहीं। सावधान सुनु धरु मन माहीं॥ 
प्रथम भगति संतन्ह कर संगा। द्वसरि रति मम कथा प्रसंगा॥4॥ 
* गुर पद पंकज सेवा तीसरि भगति अमान। 
चौथि भगति मम गुन गन करइ कपट तजि गान॥35॥ 

* मंत्र जाप मम दृढ़ बिस्वासा। पंचम भजन सो बेद प्रकासा॥ 
छठ दम सील बिरति बहु करमा। निरत निरंतर सज्जन धरमा॥1॥ 
* सातवे सम मोहि मय जग देखा। मोतें संत अधिक करि लेखा॥ 
आठवँ जथालाभ संतोषा। सपनेहुँ नहिं देखइ परदोषा॥2॥ 


* नवम सरल सब सन छलहीना। मम भरोस हियँ हरष न दीना॥ 

नव महुँ एकउ जिन्ह कें होई। नारि पुरुष सचराचर कोई॥३॥ 

* सोइ अतिसय प्रिय भामिनि मोरें। सकल प्रकार भगति दृढ़ तोरें॥ 
जोगि बुँद दुरलभ गति जोई। तो कहुँ आजु सुलभ भइ सोई॥4॥ 
* मम दरसन फल परम अनूपा। जीव पाव निज सहज सरूपा॥ 
जनकसुता कइ सुधि भामिनी। जानहि कहु करिबरगामिनी॥5॥ 

* पंपा सरहि जाहु रघुराई। तहँ होइहि सुग्रीव मिताई॥ 
सो सब कहिहि देव रघुबीरा। जानतहूँ पूछहु मतिधीरा॥6॥ 

* बार बार प्रभु पद सिरु नाई। प्रेम सहित सब कथा सुनाई॥7॥ 
* कहि कथा सकल बिलोकि हरि मुख हृदय पद पंकज धरे। 
तजि जोग पावक देह परि पद लीन भइ जहँँ नहिं फिरे॥ 
नर बिबिध कर्म अधर्म बहु मत सोकप्रद सब त्यागहू। 
बिस्वास करि कह दास तुलसी राम पद अनुरागहू॥ 

* जाति हीन अघ जन्म महि मुक्त कीन्हि असि नारि। 
महामंद मन सुख चहसि ऐसे प्रभुहि बिसारि॥३6॥ 


हेनुयान 


* आगों चले बहुरि रघुराया। रिष्यमूक पर्बत निअराया॥ 
तहे रह सचिव सहित सुग्रीवा। आवत देखि अतुल बल सींवा॥1॥ 
* अति सभीत कह सुनु हनुमाना। पुरुष जुगल बल रूप निधाना॥ 
धरि बटु रूप देखु तैं जाई। कहेसु जानि जियँ सयन बुझाई॥2॥ 
* पठए बालि होहिं मन मैला। भागीं तुरत तजौं यह सैला॥ 
बिप्र रूप धरि कपि तहँ गयऊ। माथ नाइ पूछत अस भयऊ॥३॥ 
* को तुम्ह स्यामल गौर सरीरा। छत्री रूप फिरहु बन बीरा ॥ 
कठिन भूमि कोमल पद गामी। कवन हेतु बिचरहु बन स्वामी॥4॥ 
* मृदुल मनोहर सुंदर गाता। सहत ठुसह बन आतप बाता ॥ 
की तुम्ह तीनि देव महँ कोऊ। नर नारायन की तुम्ह दोऊ॥5॥ 
* जग कारन तारन भव भंजन धरनी भार। 
की तुम्ह अखिल भुवन पति लीन्ह मनुज अवतार ॥1॥ 
कोसलेस दसरथ के जाए, हम पितु बचन मानि बन आए॥ 
नाम राम लछिमन दौउ भाई, संग नारि सुकुमारि सुहाई॥1॥ 

* इहाँ हरी निसिचर बैदेही। बिप्र फिरहिं हम खोजत तेही॥ 
आपन चरित कहा हम गाई। कहहु बिप्र निज कथा बुझाई॥2॥ 
* प्रभु पहिचानि परेउ गहि चरना। सो सुख उमा जाइ नहिं बरना॥ 
पुलकित तन मुख आव न बचना। देखत रुचिर बेष कै रचना॥३॥ 
* पुनि धीरजु धरि अस्तुति कीन्ही। हरष हृदये निज नाथहि चीन्ही॥ 
मोर न्याउ मैं पूछा साई। तुम्ह पूछहु कस नर की नाई॥4॥ 
तव माया बस फिरउँ भुलाना। ता ते में नहिं प्रभु पहिचाना। 1511 
*एकु मैं मंद मोहबस कुटिल हृदय अग्यान। 


पुनि प्रभु मोहि बिसारेउ दीनबंधु भगवान॥2॥ 
» जदपि नाथ बहु अवगुन मोरें। सेवक प्रभुहि परै जनि भोरें॥ 
नाथ जीव तव मायाँ मोहा। सो निस्तरइ तुम्हारेहिं छोहा॥1॥ 
* ता पर में रघुबीर दोहाई। जानउँ नहिं कछु भजन उपाई॥ 
सेवक सुत पति मातु भरोसें। रहइ असोच बनइ प्रभु पोसें॥2॥ 
* अस कहि परेउ चरन अकुलाई। निज तनु प्रगटि प्रीति उर छाई॥ 
तब रघुपति उठाई उर लावा। निज लोचन जल सींचि जुड़ावा॥३॥ 
* सुनु कपि जियँ मानसि जनि ऊना। तें मम प्रिय लछिमन ते द्वना॥ 
समदरसी मोहि कह सब कोऊ। सेवक प्रिय अनन्य गति सोऊ॥4॥ 
* सो अनन्य जाकें असि मति न टरइ हनुमंत। 
में सेवक सचराचर रूप स्वामि भगवंत॥३॥ 
* देखि पवनसुत पति अनुकूला। हृदये हरष बीती सब सूला॥ 
नाथ सैल पर कपिपति रहई। सो सुग्रीव दास तव अहई॥1॥ 

* तेहि सन नाथ मयत्री कीजे। दीन जानि तेहि अभय करीजे॥ 
सो सीता कर खोज कराइहि। जहेँ तहँ मरकट कोटि पठाइहि॥2॥ 
* एहि बिधि सकल कथा समुझाई। लिए दुऔ जन पीठि चढ़ाई॥ 
जब सुग्रीवँ राम कहुँ देखा। अतिसय जन्म धन्य करि लेखा॥३॥ 

* सादर मिलेउ नाइ पद माथा। भेटेउ अनुज सहित रघुनाथा॥ 
कपि कर मन बिचार एहि रीती। करिहहिं बिधि मो सन ए प्रीती॥4॥ 
* तब हनुमंत उभय दिसि की सब कथा सुनाइ। 
पावक साखी देइ करि जोरी प्रीति हढ़ाइ॥4॥ 


बालि 


» सुनहु राम स्वामी सन चल न चातुरी मोरि। 
प्रभु अजहूँ मैं पापी अंतकाल गति तोरि॥9॥ 

* सुनत राम अति कोमल बानी। बालि सीस परसेउ निज पानी॥ 
अचल करों तनु राखहु प्राना। बालि कहा सुनु कृपानिधाना॥1॥ 
* जन्म जन्म मुनि जतनु कराहीं। अंत राम कहि आवत नाहीं॥ 
जासु नाम बल संकर कासी। देत सबहि सम गति अबिनासी॥2॥ 
* मम लोचन गोचर सोई आवा। बहुरि कि प्रभु अस बनिहि बनावा॥३॥ 
* सो नयन गोचर जासु गुन नित नेति कहि श्रुति गावहीं। 
जिति पवन मन गो निरस करि मुनि ध्यान कबहुँक पावहीं॥ 
मोहि जानि अति अभिमान बस प्रभु कहेउ राखु सरीरही। 
अस कवन सठ हठि काटि सुरतरु बारि करिहि बबूरही॥1॥ 

* अब नाथ करि करुना बिलोकहु देहु जो बर मागऊँ। 
जेहि जोनि जन्मौं कर्म बस तहँ राम पद अनुरागऊँ॥ 
यह तनय मम सम बिनय बल कल्यानप्रद प्रभु लीजिये। 
गहि बाँह सुर नर नाह आपन दास अंगद कीजिये॥2॥ 

* राम चरन हृढ़ प्रीति करि बालि कीन्ह तनु त्याग। 
सुमन माल जिमि कंठ ते गिरत न जानइ नाग॥10॥ 


बिथीषन 


* रामु सत्यसंकल्प प्रभु सभा कालबस तोरि। 
मैं रघुबीर सरन अब जाउँ देह जनि खोरि॥41॥ 

* अस कहि चला बिभीषनु जबहीं। आयू हीन भए सब तबहीं॥ 
साधु अवग्या तुरत भवानी। कर कल्यान अखिल कै हानी॥1॥ 
* रावन जबहिं बिभीषन त्यागा। भयउ बिभव बिनु तबहिं अभागा॥ 
चलेउ हरषि रघुनायक पाहीं। करत मनोरथ बहु मन माहीं॥2॥ 
* देखिहउँ जाइ चरन जलजाता। अरुन मृदुल सेवक सुखदाता॥ 
जे पद परसि तरी रिषनारी। दंडक कानन पावनकारी॥३॥ 

* जे पद जनकसुताँ उर लाए। कपट कुरंग संग धर धाए॥ 
हर उर सर सरोज पद जेई। अहोभाग्य में देखिहउँ तेई॥4॥ 

* जिन्ह पायन्ह के पाठुकन्हि भरतु रहे मन लाइ। 
ते पद आजु बिलोकिहउँ इन्ह नयनन्हि अब जाइ॥42॥ 

* ऐहि बिधि करत सप्रेम बिचारा। आयउ सपदि सिंटु एहिं पारा॥ 
कपिन्ह बिभीषनु आवत देखा। जाना कोउ रिपु दूत बिसेषा॥1॥ 
* ताहि राखि कपीस पहिं आए। समाचार सब ताहि सुनाए॥ 
कह सुग्रीव सुनहु रघुराई। आवा मिलन दसानन भाई॥2॥ 

* कह प्रभु सखा बूझिए काहा। कहइ कपीस सुनहु नरनाहा॥ 
जानि न जाइ निसाचर माया। कामरूप केहि कारन आया॥३॥ 
* भेद हमार लेन सठ आवा। राखिअ बाँधि मोहि अस भावा॥ 
सखा नीति तुम्ह नीकि बिचारी। मम पन सरनागत भयहारी॥4॥ 
* सुनि प्रभु बचन हरष हनुमाना। सरनागत बच्छल भगवाना॥5॥ 
* सरनागत कहुँ जे तजहिँ निज अनहित अनुमानि। 


ते नर पावर पापमय तिन्हहि बिलोकत हानि ॥43॥ 

* कोटि बिप्र बध लागहिं जाहू। आएँ सरन तजउँ नहिं ताहू॥ 
सनमुख होइ जीव मोहि जबहीं। जन्म कोटि अघ नासहिं तबहीं॥1॥ 
* पापवंत कर सहज सुभाऊ। भजनु मोर तेहि भाव न काऊ॥ 
जीं पे दुष्ट हदय सोइ होई। मोरें सनमुख आव कि सोई॥2॥ 

* निर्मल मन जन सो मोहि पावा। मोहि कपट छल छिद्र न भावा॥ 
भेद लेन पठवा दससीसा। तबहुँ न कछु भय हानि कपीसा॥३॥ 
* जग महुँ सखा निसाचर जेते। लछिमनु हनइ निमिष महेँ तेते॥ 
जीं सभीत आवा सरनाई। रखिहउँ ताहि प्रान की नाई॥4॥ 

* उभय भाँति तेहि आनहु हॅसि कह कृपानिकेत। 
जय कृपाल कहि कपि चले अंगद हनू समेत॥44॥ 

* सादर तेहि आगे करि बानर। चले जहाँ रघुपति करुनाकर॥ 
द्वरिहि ते देखे द्वी भ्राता। नयनानंद दान के दाता॥1॥ 

* बहुरि राम छबिधाम बिलोकी। रहेउ ठटुकि एकटक पल रोकी॥ 
भुज प्रलंब कंजारुन लोचन। स्यामल गात प्रनत भय मोचन॥2॥ 
* सघ कंध आयत उर सोहा। आनन अमित मदन मन मोहा॥ 
नयन नीर पुलकित अति गाता। मन धरि धीर कही मृदु बाता॥३॥ 
* नाथ दसानन कर में भ्राता। निसिचर बंस जनम सुरत्राता॥ 
सहज पापप्रिय तामस देहा। जथा उलूकहि तम पर नेहा॥4॥ 

* श्रवन सुजसु सुनि आयउँ प्रभु भंजन भव भीर। 
त्राहि त्राहि आरति हरन सरन सुखद रघुबीर ॥45॥ 

* अस कहि करत दंडवत देखा। तुरत उठे प्रभु हरष बिसेषा॥ 
दीन बचन सुनि प्रभु मन भावा। भुज बिसाल गहि हृदये लगावा॥1॥ 
* अनुज सहित मिलि ढिग बैठारी। बोले बचन भगत भय हारी॥ 


कहु लंकेस सहित परिवारा। कुसल कुठाहर बास तुम्हारा॥2॥ 

» खल मंडली बसहु दिनु राती। सखा धरम निबहइ केहि भाँती॥ 
मैं जानउँ तुम्हारि सब रीती। अति नय निपुन न भाव अनीती॥३॥ 
» बरु भल बास नरक कर ताता। दुष्ट संग जनि देइ बिधाता॥ 
अब पद देखि कुसल रघुराया। जीं तुम्ह कीन्हि जानि जन दाया॥4॥ 
* तब लगि कुसल न जीव कहुँ सपनेहुँ मन बिश्राम। 
जब लगि भजत न राम कहुँ सोक धाम तजि काम॥46॥ 

* तब लगि हृदयँ बसत खल नाना। लोभ मोह मच्छर मद माना॥ 
जब लगि उर न बसत रघुनाथा। धरें चाप सायक कटि भाथा॥1॥ 
* ममता तरुन तमी अंधिआरी। राग द्वेष उलूक सुखकारी॥ 
तब लगि बसति जीव मन माहीं। जब लगि प्रभु प्रताप रबि नाहीं॥2॥ 
* अब मैं कुसल मिटे भय भारे। देखि राम पद कमल तुम्हारे॥ 
तुम्ह कृपाल जा पर अनुकूला। ताहि न ब्याप त्रिबिध भव सूला॥३॥ 
* में निसिचर अति अधम सुभाऊ। सुभ आचरनु कीन्ह नहिं काऊ॥ 
जासु रूप मुनि ध्यान न आवा। तेहिं प्रभु हरषि हृदयँ मोहि लावा॥4॥ 
* अहोभाग्य मम अमित अति राम कृपा सुख पुंज। 
देखेउँ नयन बिरंचि सिव सेब्य जुगल पद कंज॥47॥ 

* सुनहु सखा निज कहउँ सुभाऊ। जान भुसुंडि संभु गिरिजाऊ॥ 
जीं नर होइ चराचर द्रोही। आवै सभय सरन तकि मोही॥1॥ 

* तजि मद मोह कपट छल नाना। करउँ सद्य तेहि साधु समाना॥ 
जननी जनक बंधु सुत दारा। तनु धनु भवन सुहृद परिवारा॥2॥ 

* सब कै ममता ताग बटोरी। मम पद मनहि बाँध बरि डोरी॥ 
समदरसी इच्छा कछु नाहीं। हरष सोक भय नहिं मन माहीं॥३॥ 

* अस सज्जन मम उर बस कैसें। लोभी हृदये बसइ धनु जेसें॥ 


तुम्ह सारिखे संत प्रिय मोरें। धरउँ देह नहिं आन निहोरें॥4॥ 
* सगुन उपासक परहित निरत नीति दृढ नेम। 
ते नर प्रान समान मम जिन्ह कें द्विज पद प्रेम ॥48॥ 

* सुनु लंकेस सकल गुन तोरें। ताते तुम्ह अतिसय प्रिय मोरें॥। 
राम बचन सुनि बानर जूथा। सकल कहहिं जय कृपा बरूथा॥1॥ 
* सुनत बिभीषनु प्रभु कै बानी। नहिं अघात श्रवनामृत जानी॥ 
पद अंबुज गहि बारहिं बारा। हृदयँ समात न प्रेमु अपारा॥2॥ 

* सुनहु देव सचराचर स्वामी। प्रनतपाल उर अंतरजामी॥ 
उर कछु प्रथम बासना रही। प्रभु पद प्रीति सरित सो बही॥३॥ 

* अब कृपाल निज भगति पावनी। देहु सदा सिव मन भावनी॥ 
एवमस्तु कहि प्रभु रनधीरा। मागा तुरत सिंधु कर नीरा॥4॥ 

* जदपि सखा तव इच्छा नहीं। मोर दरसु अमोघ जग माहीं॥ 
अस कहि राम तिलक तेहि सारा। सुमन बृष्टि नभ भई अपारा॥5॥ 
* रावन क्रोध अनल निज स्वास समीर प्रचंड। 
जरत बिभीषनु राखेउ दीन्हेउ राजु अखंड॥49क॥ 

* जो संपति सिव रावनहि दीन्हि दिएँ दस माथ। 
सोइ संपदा बिभीषनहि सकुचि दीन्हि रघुनाथ॥49ख॥ 

* अस प्रभु छाड़ि भजहिं जे आना। ते नर पसु बिनु पूँछ बिषाना॥ 
निज जन जानि ताहि अपनावा। प्रभु सुभाव कपि कुल मन भावा॥1॥ 


देवताओं की खुति 


* बरषहिं सुमन हरषि सुर बाजहिं गगन निसान। 
गावहिं किंनर सुरबधू नाचहिं चढी बिमान॥109 क॥ 
* जनकसुता समेत प्रभु सोभा अमित अपार। 
देखि भालु कपि हरषे जय रघुपति सुख सार॥109 ख॥ 
* तब रघुपति अनुसासन पाई। मातलि चलेउ चरन सिरु नाई॥ 
आए देव सदा स्वारथी। बचन कहहिं जनु परमारथी॥1॥ 

* दीन बंधु दयाल रघुराया। देव कीन्हि देवन्ह पर दाया॥ 
बिस्व द्रोह रत यह खल कामी। निज अघ गयउ कुमारगगामी॥2॥ 
* तुम्ह समरूप ब्रह्म अबिनासी। सदा एकरस सहज उदासी॥ 
अकल अगुन अज अनघ अनामय। अजित अमोघसक्ति करुनामय॥३॥ 
* मीन कमठ सूकर नरहरी। बामन परसुराम बपु धरी॥ 
जब जब नाथ सुरन्ह दुखु पायो। नाना तनु धरि तुम्हइँ नसायो॥4॥ 
* यह खल मलिन सदा सुरद्रोही। काम लोभ मद रत अति कोही। 
अधम सिरोमनि तव पद पावा। यह हमरें मन बिसमय आवा॥5॥ 
* हम देवता परम अधिकारी। स्वारथ रत प्रभु भगति बिसारी।। 
भव प्रबाहँ संतत हम परे। अब प्रभु पाहि सरन अनुसरे॥6॥ 

* करि बिनती सुर सिद्ध सब रहे जहँ तहँ कर जोरि। 
अति सप्रेम तन पुलकि बिधि अस्तुति करत बहोरि॥110॥ 


चतुरानन खुति 


» जय राम सदा सुख धाम हरे। रघुनायक सायक चाप धरे।। 
भव बारन दारन सिंह प्रभो। गुन सागर नागर नाथ बिभो॥1॥ 
* तन काम अनेक अनूप छबी। गुन गावत सिद्ध मुनींद्र कबी।। 
जसु पावन रावन नाग महा। खगनाथ जथा करि कोप गहा॥2॥ 
* जन रंजन भंजन सोक भयं। गत क्रोध सदा प्रभु बोधमयं।। 
अवतार उदार अपार गुनं। महि भार बिभंजन ग्यानघनं। 1311 
* अज ब्यापकमेकमनादि सदा। करुनाकर राम नमामि मुदा।। 
रघुबंस बिभूषन द्वषन हा। कृत भूप बिभीषन दीन रहा।1411 
* गुन ध्यान निधान अमान अजं। नित राम नमामि बिभुं बिरजं।। 
भुजदंड प्रचंड प्रताप बलं। खल बृंद निकंद महा कुसलं।1511 
* बिनु कारन दीन दयाल हितं। छबि धाम नमामि रमा सहितं।। 
भव तारन कारन काज परं। मन संभव दारुन दोष हरं11611 
* सर चाप मनोहर त्रोन धरं। जलजारुन लोचन भूपबरं।। 
सुख मंदिर सुंदर श्रीरमनं। मद मार मुधा ममता समनं।1711 
*अनवद्य अखंड न गोचर गो। सब रूप सदा सब होइ न गो।। 
इति बेद बदंति न दंतकथा। रबि आतप भिन्नमभिन्न जथा 11811 
* कृतकृत्य बिभो सब बानर ए। निरखंति तनानन सादर ए।। 
धिग जीवन देव सरीर हरे। तव भक्ति बिना भव भूलि परे।191। 
* अब दीनदयाल दया करिऐ। मति मोरि बिभेदकरी हरिएऐ।। 
जेहि ते बिपरीत क्रिया करिएऐ। दुख सो सुख मानि सुखी चरिएऐ।11011 
* खल खंडन मंडन रम्य छमा। पद पंकज सेवित संभु उमा।। 
नृप नायक दे बरदानमिदं। चरनांबुज प्रेमु सदा सुभदं111111 
* बिनय कीन्ह चतुरानन प्रेम पुलक अति गात। 
सोभासिंधु बिलोकत लोचन नहीं अघात।111111 


देवराज इंद्र स्वराति 


* अनुज जानकी सहित प्रभु कुसल कोसलाधीस। 
सोभा देखि हरषि मन अस्तुति कर सुर ईस।111211 
* जय राम सोभा धाम। दायक प्रनत बिश्राम।। 
धृत त्रोन बर सर चाप। भुजदंड प्रबल प्रताप।1111 
* जय दूषनारि खरारि। मर्दन निसाचर धारि।। 
यह दुष्ट मारेउ नाथ। भए देव सकल नाथ।1211 
* जय हरन धरनी भार। महिमा उदार अपार।। 
जय रावनारि कृपाल। किए जातुधान बिहाल।131। 
* लंकेस अति बल गर्ब। किए बस्य सुर गंधर्ब।। 
मुनि सिद्ध नर खग नाग। हठि पं सब कें लाग11411 
* परद्रोह रत अति दुष्ट। पायो सो फलु पापिष्ट।। 
अब सुनहु दीन दयाल। राजीव नयन बिसाल।1511 
* मोहि रहा अति अभिमान। नहिं कोउ मोहि समान।। 
अब देखि प्रभु पद कंज। गत मान प्रद दुख पुंज। 1611 
* कोउ ब्रह्म निर्गुन ध्याव। अब्यक्त जेहि श्रुति गाव।। 
मोहि भाव कोसल भूप। श्रीराम सगुन सरूप।1711 
* बैदेहि अनुज समेत। मम हृदये करहु निकेत।। 
मोहि जानिए £नज दास। दे भक्ति रमानिवास।181। 
* दे भक्ति रमानिवास त्रास हरन सरन सुखदायकं। 
सुख धाम राम नमामि काम अनेक छबि रघुनायकं ।। 
सुर बृंद रंजन द्वंद भंजन मनुजतनु अतुलितबलं। 
ब्रह्मादि संकर सेब्य राम नमामि करुना कोमलं।। 


» अब करि कृपा बिलोकि मोहि आयसु देहु कृपाल। 
काह करों सुनि प्रिय बचन बोले दीनदयाल।11131 | 
* सुन सुरपति कपि भालु हमारे। परे भूमि निसिचरन्हि जे मारे।। 
मम हित लागि तजे इन्ह प्राना। सकल जिआउ सुरेस सुजाना।1111 
* सुनु खगेस प्रभु कै यह बानी। अति अगाध जानहिं मुनि ग्यानी।। 
प्रभु सक त्रिभुअन मारि जिआई। केवल सक्रहि दीन्हि बड़ाई।।21। 
* सुधा बरषि कपि भालु जियाए। हरषि उठे सब प्रभु पहिं आए।। 
सुधाबृष्टि भे दुह दल ऊपर। जिए भालु कपि नहिं रजनीचर।1३।। 
* रामाकार भए तिन्ह के मन। मुक्त भए छूट भव बंधन।। 
सुर अंसिक सब कपि अरु रीछा। जिए सकल रघुपति कीं ईछा 11411 
* राम सरिस को दीन हितकारी। कीन्हे मुकुत निसाचर झारी।। 
खल मल धाम काम रत रावन। गति पाई जो मुनिबर पाव न।1511 


सु 


» सुमन बरषि सब सुर चले चढि चढि रुचिर बिमान। 
देखि सुअवसर प्रभु पहिं आयउ संभु सुजान।111411 (क) ।। 
* परम प्रीति कर जोरि जुग नलिन नयन भरि बारि। 
पुलकित तन गदगद गिराँ बिनय करत त्रिपुरारि।। 114 (ख)।। 

» मामभिरक्षय रघुकुल नायक । धृत बर चाप रुचिर कर सायक।। 
मोह महा घन पटल प्रभ॑ंजन। संसय बिपिन अनल सुर रंजन।11111 
* अगुन सगुन गुन मंदिर सुंदर। भ्रम तम प्रबल प्रताप दिवाकर।। 
काम क्रोध मद गज पंचानन। बसहु निरंतर जन मन कानन।1211 
* बिषय मनोरथ पुंज कुंज बन। प्रबल तुषार उदार पार मन।। 
भव बारिधि मंदर परमं दर। बारय तारय संसृति दुस्तर।1३।। 

* स्याम गात राजीव बिलोचन। दीन बंधु प्रनतारति मोचन।। 
अनुज जानकी सहित निरंतर। बसहु राम नृप मम उर अंतर।। 
मुनि रंजन महि मंडल मंडन। तुलसिदास प्रभु त्रास बिखंडन।। 4-511 
* नाथ जबहिं कोसलपुरीं होइहि तिलक तुम्हार। 
कृपासिंधु में आउब देखन चरित उदार 1111511 


* करि बिनती जब संभु सिधाए। तब प्रभु निकट बिभीषनु आए॥ 
नाइ चरन सिरु कह मृदु बानी। बिनय सुनहु प्रभु सारॅगपानी॥1॥ 
सकुल सदल प्रभु रावन मार्‌यो। पावन जस त्रिभुवन विस्तार्‌यो ॥ 
दीन मलीन हीन मति जाती। मो पर कृपा कीन्हि बहु भाँती॥2॥ 
अब जन गृह पुनीत प्रभु कीजे। मज्जन करिअ समर श्रम छीजे॥ 
देखि कोस मंदिर संपदा। देह कृपाल कपिन्ह कहुँ मुदा॥३॥ 


सब बिधि नाथ मोहि अपनाइअ। पुनि मोहि सहित अवधपुर जाइअ॥ 
सुनत बचन मृदु दीनदयाला। सजल भए द्वौ नयन बिसाला॥4॥ 
तोर कोस गृह मोर सब सत्य बचन सुनु भ्रात। 
भरत दसा सुमिरत मोहि निमिष कल्प सम जात॥116 क॥ 
तापस बेष गात कृस जपत निरंतर मोहि। 
देखीं बेगि सो जतनु करु सखा निहोरउँ तोहि॥116 ख॥ 
बीतें अवधि जाउँ जों जिअत न पावउँ बीर। 

सुमिरत अनुज प्रीति प्रभु पुनि पुनि पुलक सरीर॥116 ग॥ 
करेहु कल्प भरि राजु तुम्ह मोहि सुमिरेह मन माहिं। 
पुनि मम धाम पाइहहु जहाँ संत सब जाहिं॥116 घ॥ 

* सुनत बिभीषन बचन राम के। हरषि गहे पद कृपाधाम के॥ 
बानर भालु सकल हरषाने। गहि प्रभु पद गुन बिमल बखाने॥1॥ 


वेद खुति 


नभ ढुँटुभी बाजहिं बिपुल गंधर्ब किंनर गावहीं। 
नाचहिं अपछरा बुँद परमानंद सुर मुनि पावहीं॥ 
भरतादि अनुज बिभीषनांगद हनुमदादि समेत ते। 
गहें छत्र चामर ब्यजन धनु असिचर्म सक्ति बिराजते॥1॥ 
श्री सहित दिनकर बंस भूषन काम बहु छबि सोहई। 
नव अंबुधर बर गात अंबर पीत सुर मन मोहई॥ 
मुकुटांगदादि बिचित्र भूषन अंग अंगन्हि प्रति सजे। 
अंभोज नयन बिसाल उर भुज धन्य नर निरखंति जे॥2॥ 
«वह सोभा समाज सुख कहत न बनइ खगेस। 
बरनहिं सारद सेष श्रुति सो रस जान महेस॥12 क॥ 
अभिन्न भिन्न अस्तुति करि गए सुर निज निज धाम। 
बंदी बेष बेद तब आए जहें श्रीराम॥12 ख॥ 
श्प्रभु सर्बग्य कीन्ह अति आदर कृपानिधान। 
लखेउ न काहूँ मरम कछु लगे करन गुन गान॥12 ग॥ 
* जय सगुन निर्गुन रूप रूप अनूप भूप सिरोमने। 
दसकंधरादि प्रचंड निसिचर प्रबल खल भुज बल हने॥ 
अवतार नर संसार भार बिभ॑जि दारुन दुख दहे। 
जय प्रनतपाल दयाल प्रभु संजुक्त सक्ति नमामहे॥1॥ 
“तव बिषम माया बस सुरासुर नाग नर अग जग हरे। 
भव पंथ भ्रमत अमित दिवस निसि काल कर्म गुननि भरे॥ 
जे नाथ करि करुना बिलोकि त्रिबिधि दुख ते निर्बहे। 
भव खेद छेदन दच्छ हम कहुँ रच्छ राम नमामहे॥2॥ 


» जे ग्यान मान बिमत्त तव भव हरनि भक्ति न आदरी। 
ते पाइ सुर दुर्लभ पदादपि परत हम देखत हरी॥ 
बिस्वास करि सब आस परिहरि दास तव जे होइ रहे। 
जपि नाम तव बिनु श्रम तरहिं भव नाथ सो समरामहे॥३॥ 
* जे चरन सिव अज पूज्य रज सुभ परसि मुनिपतिनी तरी। 
नख निर्गता मुनि बंदिता त्रैलोक पावनि सुरसरी॥ 
ध्वज कुलिस अंकुस कंज जुत बन फिरत कंटक किन लहे। 
पद कंज द्वंद मुकुंद राम रमेस नित्य भजामहे॥4॥ 
*अब्यक्तमूलमनादि तरु त्वच चारि निगमागम भने। 
षट कंध साखा पंच बीस अनेक पर्न सुमन घने॥ 
फल जुगल बिधि कटु मधुर बेलि अकेलि जेहि आश्रित रहे। 
पल्लवत फूलत नवल नित संसार बिटप नमामहे॥5॥ 

* जे ब्रह्म अजमद्वैतमनुभवगम्य मनपर ध्यावहीं। 
ते कहहुँ जानहुँ नाथ हम तव सगुन जस नित गावहीं॥ 
करुनायतन प्रभु सदगुनाकर देव यह बर मागहीं। 
मन बचन कर्म बिकार तजि तव चरन हम अनुरागहीं॥6॥ 
* सब के देखत बेदन्ह बिनती कीन्हि उदार। 
अंतर्धान भए पुनि गए ब्रह्म आगार॥13 क॥ 


शिव स्ठुति 
» बैनतेय सुनु संभु तब आए जहँ रघुबीर। 
बिनय करत गदगद गिरा पूरित पुलक सरीर॥13 ख॥ 
» जय राम रमारमनं समनं। भवताप भयाकुल पाहि जनं॥ 
अवधेस सुरेस रमेस बिभो। सरनागत मागत पाहि प्रभो॥1॥ 
* दससीस बिनासन बीस भुजा। कृत द्वरि महा महि भूरि रुजा॥ 
रजनीचर बृंद पतंग रहे। सर पावक तेज प्रचंड दहे॥2॥ 
* महि मंडल मंडन चारुतरं। धृत सायक चाप निषंग बरं। 
मद मोह महा ममता रजनी। तम पुंज दिवाकर तेज अनी॥३॥ 
* मनजात किरात निपात किए। मृग लोग कुभोग सरेन हिए॥ 
हति नाथ अनाथनि पाहि हरे। बिषया बन पावँर भूलि परे॥4॥ 
*बहु रोग बियोगन्हि लोग हए। भवदंघ्रि निरादर के फल ए॥ 
भव सिंधु अगाध परे नर ते। पद पंकज प्रेम न जे करते॥5॥ 
* अति दीन मलीन दुखी नितहीं। जिन्ह कें पद पंकज प्रीति नहीं॥ 
अवलंब भवंत कथा जिन्ह कें। प्रिय संत अनंत सदा तिन्ह कें॥6॥ 
* नहिं राग न लोभ न मान सदा। तिन्ह कें सम बैभव वा बिपदा॥ 
एहि ते तव सेवक होत मुदा। मुनि त्यागत जोग भरोस सदा॥7॥ 
*करि प्रेम निरंतर नेम लिएँ। पद पंकज सेवत सुद्ध हिएँ॥ 
सम मानि निरादर आदरही। सब संतु सुखी बिचरंति मही॥8॥ 
* मुनि मानस पंकज भृंग भजे। रघुबीर महा रनधीर अजे॥ 
तव नाम जपामि नमामि हरी। भव रोग महागद मान अरी॥9॥ 
* गुन सील कृपा परमायतनं। प्रनमामि निरंतर श्रीरमनं॥ 
रघुनंद निकंदय द्वंद्घनं। महिपाल बिलोकय दीन जनं॥10॥ 
“बार बार बर मागउँ हरषि देहु श्रीरंग। 
पद सरोज अनपायनी भगति सदा सतसंग ॥14 क॥ 
* बरनि उमापति राम गुन हरषि गए कैलास। 
तब प्रभु कपिन्ह दिवाए सब बिधि सुखप्रद बास॥14 ख॥ 


सुग्रीवहि, अंगद, वानरों और निषाद की विदाई 


* सुनु खगपति यह कथा पावनी। त्रिबिध ताप भव भय दावनी॥ 
महाराज कर सुभ अभिषेका। सुनत लहहिं नर बिरति बिबेका॥1॥ 
» जे सकाम नर सुनहिं जे गावहिं। सुख संपति नाना बिधि पावहिं॥ 

सुर दुर्लभ सुख करि जग माहीं। अंतकाल रघुपति पुर जाहीं॥2॥ 
* जे सकाम नर सुनहिं जे गावहिं। सुख संपति नाना बिधि पावहिं॥ 
सुर दुर्लभ सुख करि जग माहीं। अंतकाल रघुपति पुर जाहीं॥2॥ 

* बिरति बिबेक भगति दृढ़ करनी। मोह नदी कहँ सुंदर तरनी॥ 
नित नव मंगल कौसलपुरी। हरषित रहहिं लोग सब कुरी॥4॥ 
*नित नइ प्रीति राम पद पंकज। सब कें जिन्हहि नमत सिव मुनि अज॥ 
मंगल बहु प्रकार पहिराए। द्विजन्ह दान नाना बिधि पाए॥5॥ 

* ब्रह्मानंद मगन कपि सब कें प्रभु पद प्रीति। 
जात न जाने दिवस तिन्ह गए मास षट बीति॥15॥ 

* बिसरे गृह सपनेहुँ सुधि नाहीं। जिमि परद्रोह संत मन माहीं॥ 
तब रघुपति सब सखा बोलाए। आइ सबन्हि सादर सिरु नाए॥1॥ 
* परम प्रीति समीप बैठारे। भगत सुखद मृदु बचन उचारे॥ 
तुम्ह अति कीन्हि मोरि सेवकाई। मुख पर केहि बिधि करौं बड़ाई॥2॥ 
* ताते मोहि तुम्ह अति प्रिय लागे। मम हित लागि भवन सुख त्यागे॥ 
अनुज राज संपति बैदेही। देह गेह परिवार सनेही॥३॥ 

* सब मम प्रिय नहिं तुम्हहि समाना। मृषा न कहउँ मोर यह बाना॥ 
सब कें प्रिय सेवक यह नीती। मोरें अधिक दास पर प्रीती॥4॥ 

* अब गृह जाहु सखा सब भजेहु मोहि दृढ़ नेम। 
सदा सर्बगत सर्बहित जानि करेहु अति प्रेम॥16॥ 


»सुनि प्रभु बचन मगन सब भए। को हम कहाँ बिसरि तन गए॥ 
एकटक रहे जोरि कर आगे। सकहिं न कछु कहि अति अनुरागे॥1॥ 
* परम प्रेम तिन्ह कर प्रभु देखा। कहा बिबिधि बिधि ग्यान बिसेषा॥ 
प्रभु सन्मुख कछु कहन न पारहिँ। पुनि पुनि चरन सरोज निहारहिं॥2॥ 
«तब प्रभु भूषन बसन मगाए। नाना रंग अनूप सुहाए॥ 
सुग्रीवहि प्रथमहिं पहिराए। बसन भरत निज हाथ बनाए॥३॥ 

* प्रभु प्रेरित लछिमन पहिराए। लंकापति रघुपति मन भाए॥ 
अंगद बैठ रहा नहिं डोला। प्रीति देखि प्रभु ताहि न बोला॥4॥ 

* जामवंत नीलादि सब पहिराए रघुनाथ। 
हिय धरि राम रूप सब चले नाइ पद माथ॥17 क॥ 

* तब अंगद उठि नाइ सिरु सजल नयन कर जोरि। 
अति बिनीत बोलेउ बचन मनहुँ प्रेम रसबोरि॥17 ख॥ 

* सुनु सर्बग्य कृपा सुख सिंधो। दीन दयाकर आरत बंधो॥ 
मरती बेर नाथ मोहि बाली। गयउ तुम्हारेहि कोंछें घाली ॥1॥ 
*असरन सरन बिरदु संभारी। मोहि जनि तजहु भगत हितकारी॥ 
मोरें तुम्ह प्रभु गुर पितु माता। जाउँ कहाँ तजि पद जलजाता॥2॥ 

* तुम्हहि बिचारि कहहु नरनाहा। प्रभु तजि भवन काज मम काहा॥ 
बालक ग्यान बुद्धि बल हीना। राखहु सरन नाथ जन दीना॥३॥ 
*नीचि टहल गृह कै सब करिहउँ। पद पंकज बिलोकि भव तरिहउँ॥ 
अस कहि चरन परेउ प्रभु पाही। अब जनि नाथ कहहु गृह जाही॥4॥ 
* अंगद बचन बिनीत सुनि रघुपति करुना सींव। 
प्रभु उठाइ उर लायउ सजल नयन राजीव॥18 क॥ 

* निज उर माल बसन मनि बालितनय पहिराइ। 
बिदा कीन्हि भगवान तब बहु प्रकार समुझाइ॥18 ख॥ 


* भरत अनुज सौमित्रि समेता। पठवन चले भगत कृत चेता॥ 
अंगद हृदयं प्रेम नहिं थोरा। फिरि फिरि चितव राम कीं ओरा॥1॥ 
* बार बार कर दंड प्रनामा। मन अस रहन कहहिं मोहि रामा॥ 
राम बिलोकनि बोलनि चलनी। सुमिरि सुमिरि सोचत हँसि मिलनी॥2॥ 
«प्रभु रुख देखि बिनय बहु भाषी। चलेउ हृदय पद पंकज राखी॥ 
अति आदर सब कपि पहुँचाए। भाइन्ह सहित भरत पुनि आए॥३॥ 
* तब सुग्रीव चरन गहि नाना। भाँति बिनय कीन्हे हनुमाना॥ 
दिन दस करि रघुपति पद सेवा। पुनि तव चरन देखिहउँ देवा॥4॥ 
* पुन्य पुंज तुम्ह पवनकुमारा। सेवहु जाइ कृपा आगारा॥ 
अस कहि कपि सब चले तुरंता। अंगद कहइ सुनहु हनुमंता॥5॥ 
* कहेहु दंडवत प्रभु सैं तुम्हहि कहउँ कर जोरि। 
बार बार रघुनायकहि सुरति कराएहु मोरि॥19 क॥ 
* अस कहि चलेउ बालिसुत फिरि आयउ हनुमंत। 
तासु प्रीति प्रभु सन कही मगन भए भगवंत॥19 ख॥ 
कुलिसहु चाहि कठोर अति कोमल कुसुमहु चाहि। 
चित्त खगेस राम कर समुझि परइ कहु काहि॥19 ग॥ 
* पुनि कृपाल लियो बोलि निषादा। दीन्हे भूषन बसन प्रसादा॥ 
जाहु भवन मम सुमिरन करेहू। मन क्रम बचन धर्म अनुसरेहू ॥1॥ 
* तुम्ह मम सखा भरत सम भ्राता। सदा रहेहु पुर आवत जाता॥ 
बचन सुनत उपजा सुख भारी। परेउ चरन भरि लोचन बारी॥2॥ 
«चरन नलिन उर धरि गृह आवा। प्रभु सुभाउ परिजनन्हि सुनावा॥ 
रघुपति चरित देखि पुरबासी। पुनि पुनि कहहिं धन्य सुखरासी॥३॥ 


प्रवासि 


* रमानाथ जहँ राजा सो पुर बरनि कि जाइ। 
अनिमादिक सुख संपदा रहीं अवध सब छाइ॥29॥ 
* जहेँ तहँ नर रघुपति गुन गावहिं। बैठि परसपर इहइ सिखावहिं॥ 
भजहु प्रनत प्रतिपालक रामहि। सोभा सील रूप गुन धामहि॥1॥ 

* जलज बिलोचन स्यामल गातहि। पलक नयन इव सेवक त्रातहि॥ 

धृत सर रुचिर चाप तूनीरहि। संत कंज बन रबि रनधीरहि॥2॥ 

* काल कराल ब्याल खगराजहि। नमत राम अकाम ममता जहि॥ 
लोभ मोह मृगजूथ किरातहि। मनसिज करि हरि जन सुखदातहि॥३॥ 
* संसय सोक निबिड़ तम भानुहि। दनुज गहन घन दहन कृसानुहि॥ 

जनकसुता समेत रघुबीरहि। कस न भजहु भंजन भव भीरहि॥4॥ 
*बहु बासना मसक हिम रासिहि। सदा एकरस अज अबिनासिहि॥ 
मुनि रंजन भंजन महि भारहि। तुलसिदास के प्रभुहि उदारहि॥5॥ 
* एहि बिधि नगर नारि नर करहिं राम गुन गान। 
सानुकूल सब पर रहहिं संतत कृपानिधान॥३0०॥ 


सनकादिक 


» भ्रातन्ह सहित रामु एक बारा। संग परम प्रिय पवनकुमारा॥ 
सुंदर उपबन देखन गए। सब तरु कुसुमित पल्लव नए॥1॥ 
* जानि समय सनकादिक आए। तेज पुंज गुन सील सुहाए॥ 
ब्रह्मानंद सदा लयलीना। देखत बालक बहुकालीना॥2॥ 
*रूप धरें जनु चारिउ बेदा। समदरसी मुनि बिगत बिभेदा॥ 
आसा बसन ब्यसन यह तिन्हहीं। रघुपति चरित होइ तहँ सुनहीं॥३॥ 
* तहाँ रहे सनकादि भवानी। जहँ घटसंभव मुनिबर ग्यानी॥ 
राम कथा मुनिबर बहु बरनी। ग्यान जोनि पावक जिमि अरनी॥4॥ 
* देखि राम मुनि आवत हरषि दंडवत कीन्ह। 
स्वागत पूँछि पीत पट प्रभु बैठन कहें दीन्ह॥३2॥ 

* कीन्ह दंडवत तीनिउँ भाई। सहित पवनसुत सुख अधिकाई॥ 
मुनि रघुपति छबि अतुल बिलोकी। भए मगन मन सके न रोकी॥1॥ 
* स्यामल गात सरोरुह लोचन। सुंदरता मंदिर भव मोचन॥ 

एकटक रहे निमेष न लावहिं। प्रभु कर जोरें सीस नवावहिं॥2॥ 
* तिन्ह कै दसा देखि रघुबीरा। स्रवत नयन जल पुलक सरीरा॥ 
कर गहि प्रभु मुनिबर बैठारे। परम मनोहर बचन उचारे॥३॥ 
* आजु धन्य मैं सुनहु मुनीसा। तुम्हरें दरस जाहिं अघ खीसा॥ 
बड़े भाग पाइब सतसंगा। बिनहिं प्रयास होहिं भव भंगा॥4॥ 
* संत संग अपबर्ग कर कामी भव कर पंथ। 
कहहिं संत कबि कोबिद श्रुति पुरान सदग्रंथ॥३३॥ 
* सुनि प्रभु बचन हरषि मुनि चारी। पुलकित तन अस्तुति अनुसारी॥ 
जय भगवंत अनंत अनामय। अनघ अनेक एक करुनामय॥1॥ 


* जय निर्गुन जय जय गुन सागर । सुख मंदिर सुंदर अति नागर॥ 
जय इंदिरा रमन जय भूधर। अनुपम अज अनादि सोभाकर॥2॥ 
* ग्यान निधान अमान मानप्रद। पावन सुजस पुरान बेद बद॥ 
तग्य कृतग्य अग्यता भ॑ंजन। नाम अनेक अनाम निरंजन॥३॥ 
* सर्ब सर्बगत सर्ब उरालय। बससि सदा हम कहुँ परिपालय 
द्वंद बिपति भव फंद बिभंजय। हृदि बसि राम काम मद गंजय॥4॥ 
* परमानंद कृपायतन मन परिपूरन काम। 
प्रेम भगति अनपायनी देहु हमहि श्रीराम ॥३4॥ 
* देह भगति रघुपति अति पावनि। त्रिबिधि ताप भव दाप नसावनि॥ 
प्रनत काम सुरधेनु कलपतरु। होइ प्रसन्न दीजै प्रभु यह बरु॥1॥ 
* भव बारिधि कुंभज रघुनायक। सेवत सुलभ सकल सुख दायक॥ 
मन संभव दारुन दुख दारय। दीनबंधु समता बिस्तारय॥2॥ 
* आस त्रास इरिषाद निवारक । बिनय बिबेक बिरति बिस्तारक॥ 
भूप मौलि मनि मंडन धरनी। देहि भगति संसृति सरि तरनी॥३॥ 
* मुनि मन मानस हंस निरंतर। चरन कमल बंदित अज संकर॥ 
रघुकुल केतु सेतु श्रुति रच्छक। काल करम सुभाउ गुन भच्छक॥4॥ 
* तारन तरन हरन सब द्वूषन। तुलसिदास प्रभु त्रिभुवन भूषन॥5॥ 
* बार-बार अस्तुति करि प्रेम सहित सिरु नाइ। 
ब्रह्म भवन सनकादि गे अति अभीष्ट बर पाइ॥३5॥ 


पुरवासियो की कृतज्ञगा 
*एक बार रघुनाथ बोलाए। गुर द्विज पुरबासी सब आए॥ 
बैठे गुर मुनि अरु द्विज सज्जन। बोले बचन भगत भव भंजन॥1॥ 
* सुनहु सकल पुरजन मम बानी। कहउँ न कछु ममता उर आनी॥ 
नहिं अनीति नहिं कछु प्रभुताई। सुनहु करहु जो तुम्हहि सोहाई॥2॥ 
* सोइ सेवक प्रियतम मम सोई। मम अनुसासन मानै जोई॥ 
जों अनीति कछु भाषौं भाई। तौ मोहि बरजहु भय बिसराई॥३॥ 
* बड़ें भाग मानुष तनु पावा। सुर दुर्लभ सब ग्रंथन्हि गावा॥ 
साधन धाम मोच्छ कर द्वारा। पाइ न जेहिं परलोक सँवारा॥4॥ 
* सो परत्र दुख पावइ सिर धुनि धुनि पछिताई। 
कालहि कर्महि ईस्वरहि मिथ्या दोष लगाइ॥4३॥ 
* एहि तन कर फल बिषय न भाई। स्वर्गउ स्वल्प अंत दुखदाई॥ 
नर तनु पाइ बिषयाँ मन देहीं। पलटि सुधा ते सठ बिष लेहीं॥1॥ 
* ताहि कबहुँ भल कहइ न कोई। गुंजा ग्रहइ परस मनि खोई॥ 
आकर चारि लच्छ चीरासी। जोनि भ्रमत यह जिव अबिनासी॥2॥ 
* फिरत सदा माया कर प्रेरा। काल कर्म सुभाव गुन घेरा॥ 
कबहुँक करि करुना नर देही। देत ईस बिनु हेतु सनेही॥३॥ 
* नर तनु भव बारिधि कहुँ बेरो। सन्मुख मरुत अनुग्रह मेरो॥ 
करनधार सदगुर दृढ़ नावा। दुर्लभ साज सुलभ करि पावा॥4॥ 
* जो न तरै भव सागर नर समाज अस पाइ। 
सो कृत निंदक मंदमति आत्माहन गति जाइ॥44॥ 
* जीं परलोक इहाँ सुख चहहू। सुनि मम बचन हृदये दृढ़ गहहू॥ 
सुलभ सुखद मारग यह भाई। भगति मोरि पुरान श्रुति गाई॥1॥ 
* ग्यान अंगम प्रत्यूह अनेका। साधन कठिन न मन कहुँ टेका॥ 
करत कष्ट बहु पावइ कोऊ। भक्ति हीन मोहि प्रिय नहिं सोऊ॥2॥ 


* भक्ति सुतंत्र सकल सुख खानी। बिनु सतसंग न पावहिं प्रानी ॥ 
पुन्य पुंज बिनु मिलहिं न संता। सतसंगति संसृति कर अंता॥३॥ 
«पुन्य एक जग महुँ नहिं द्वजा। मन क्रम बचन बिप्र पद पूजा॥ 
सानुकूल तेहि पर मुनि देवा। जो तजि कपटु करइ द्विज सेवा॥4॥ 
* औरउ एक गुपुत मत सबहि कहउँ कर जोरि। 
संकर भजन बिना नर भगति न पावइ मोरि॥45॥ 
* कहहु भगति पथ कवन प्रयासा। जोग न मख जप तप उपवासा। 
सरल सुभाव न मन कुटिलाई। जथा लाभ संतोष सदाई॥1॥ 
* मोर दास कहाइ नर आसा। करइ तौ कहहु कहा बिस्वासा॥ 
बहुत कहउँ का कथा बढ़ाई। एहि आचरन बस्य मैं भाई॥2॥ 
» बैर न बिग्रह आस न त्रासा। सुखमय ताहि सदा सब आसा॥ 
अनारंभ अनिकेत अमानी। अनघ अरोष दच्छ बिग्यानी॥३॥ 
* प्रीति सदा सज्जन संसर्गा। तून सम बिषय स्वर्ग अपबर्गा॥ 
भगति पच्छ हठ नहिं सठताई। दुष्ट तर्क सब द्वरि बहाई॥4॥ 
* मम गुन ग्राम नाम रत गत ममता मद मोह। 
ता कर सुख सोइ जानइ परानंद संदोह॥46॥ 
* सुनत सुधा सम बचन राम के । गहे सबनि पद कृपाधाम के॥ 
जननि जनक गुर बंधु हमारे। कृपा निधान प्रान ते प्यारे॥1॥ 
* तनु धनु धाम राम हितकारी। सब बिधि तुम्ह प्रनतारति हारी॥ 
असि सिख तुम्ह बिनु देइ न कोऊ। मातु पिता स्वारथ रत ओऊ॥2॥ 
* हेतु रहित जग जुग उपकारी। तुम्ह तुम्हार सेवक असुरारी॥ 
स्वारथ मीत सकल जग माहीं। सपनेहुँ प्रभु परमारथ नाहीं॥३॥ 
* सब के बचन प्रेम रस साने। सुनि रघुनाथ हृदय हरषाने॥ 
निज निज गृह गए आयसु पाई। बरनत प्रभु बतकही सुहाई॥4॥ 
* उमा अवधबासी नर नारि कृतारथ रूप। 
ब्रह्म सच्चिदानंद घन रघुनायक जहँ भूप॥47॥ 


श्री राम-वशिए संवाद 


«एक बार बसिष्ट मुनि आए। जहाँ राम सुखधाम सुहाए॥ 
अति आदर रघुनायक कीन्हा। पद पखारि पादोदक लीन्हा॥1॥ 
* राम सुनहु मुनि कह कर जोरी। कृपासिंधु बिनती कछु मोरी॥ 
देखि देखि आचरन तुम्हारा। होत मोह मम हृदयँ अपारा॥2॥ 
* महिमा अमिति बेद नहिं जाना। मैं केहि भाँति कहउँ भगवाना॥ 
उपरोहित्य कर्म अति मंदा। बेद पुरान सुमृति कर निंदा॥३॥ 
* जब न लेउँ में तब बिधि मोही। कहा लाभ आगों सुत तोही॥ 
परमातमा ब्रह्म नर रूपा। होइहि रघुकुल भूषन भूपा॥4॥ 
* तब मैं हृदय बिचारा जोग जग्य ब्रत दान। 
जा कुहेँ करिअ सो पेहउँ धर्म न एहि सम आन॥48॥ 
* जप तप नियम जोग निज धर्मा। श्रुति संभव नाना सुभ कर्मा॥ 
ग्यान दया दम तीरथ मज्जन। जहेँ लगि धर्म कहत श्रुति सज्जन ॥1॥ 
* आगम निगम पुरान अनेका। पढ़े सुने कर फल प्रभु एका॥ 
तव पद पंकज प्रीति निरंतर। सब साधन कर यह फल सुंदर ॥2॥ 
* छूटइ मल कि मलहि के धोएँ। घृत कि पाव कोइ बारि बिलोएँ॥ 
प्रेम भगति जल बिनु रघुराई। अभिअंतर मल कबहुँ न जाई॥३॥ 
* सोइ सर्बग्य तग्य सोइ पंडित। सोइ गुन गृह बिग्यान अखंडित॥ 
दच्छ सकल लच्छन जुत सोई। जाकें पद सरोज रति होई॥4॥ 
* नाथ एक बर मागउँ राम कृपा करि देहु। 
जन्म जन्म प्रभु पद कमल कबहुँ घटै जनि नेहु॥49॥ 


नारद 


* तेहिं अवसर मुनि नारद आए करतल बीन। 
गावन लगे राम कल कीरति सदा नबीन॥50॥ 

* मामवलोकय पंकज लोचन। कृपा बिलोकनि सोच बिमोचन॥ 
नील तामरस स्याम काम अरि। हृदय कंज मकरंद मधुप हरि॥1॥ 
* जातुधान बरूथ बल भंजन। मुनि सज्जन रंजन अघ गंजन॥ 
भूसुर ससि नव बुँद बलाहक। असरन सरन दीन जन गाहक॥2॥ 

* भुज बल बिपुल भार महि खंडित। खर द्वूषन बिराध बध पंडित॥ 
रावनारि सुखरूप भूपबर। जय दसरथ कुल कुमुद सुधाकर॥३॥ 
* सुजस पुरान बिदित निगमागम। गावत सुर मुनि संत समागम ॥ 
कारुनीक ब्यलीक मद खंडन। सब बिधि कुसल कोसला मंडन॥4॥ 
» कलि मल मथन नाम ममताहन। तुलसिदास प्रभु पाहि प्रनत जन॥5॥ 
» प्रेम सहित मुनि नारद बरनि राम गुन ग्राम। 
सोभासिंधु हृदयँ धरि गए जहाँ बिधि धाम॥51॥ 


